text:
DIAHUEBS 08 MEI , 2014
Pa promove mas participacion den decisionnan di maneho
Hospital a institui “Verpleegkundige en Verzorgende Adviesraad”
Dos aña pasa Hunta di Direcvtiva a acerca nursenan pa traha riba establecimento di un “Verpleegkundige en Verzorgende Adviesraad”(VVAR). Nan lo mester percura pa e grupo mas grandi den Hospital haya un bos den desaroyonan y procesonan cu ta hiba na decisionnan pa cu maneho di Dr. Horacio E. Oduber Hospitaal. Diamars, na apertura di e Siman di Enfermeria 2014, na cuminsamento di e proceso di renobacion y expansion di Hospital, a firma e acuerdo y celebra e institucion oficial di e “Verpleegkundige en Verzorgende Adviesraad”. Director Financiero di Hospital, sr. Theo de Kool a splica cu ta importante pa Hospital tin e participacion activo di parti di enfermeria y tambe a conta cu ya caba e cuerpo consultativo a participa na tres proceso unda nan a aporta cu conseho riba diferente topico. Como e grupo mas grandi di profesionalnan den cuido di Hospital, enfermeronan ta e “first line of defense”, nan ta pasa mas tempo cu e pashent y sa kico e pashent ta experencia, con e ta sinti y aunke e dokter ta esun responsabel pa e decisionnan medico, e enfermero ta esun cu ta percura pa e cuido y observacion directo di e pashent. Esaki sr. de Kool a expresa, splicando asina pakico ta bon y importante pa e enfermeronan tin “inspraak”. E conseho di enfermero ta un bon medio pa percura pa e enfermero haci su contribucion na decisionnan di maneho y asina yuda mehora con ta traha den hospital y con cosnan ta funciona den hospital. Sr. de Kool a expresa cu e ta
hopi contento di por pone su firma bao di e prome set di reglamento pa e cuerpo consultativo aki y e ta sigur cu, cu tempo, e lo wordo revisa basa riba experiencia pa asina sigura cu enfermeria tin su voz den mehoracion, cambio y innovacion na beneficio di nan trabao y mas importante pa cu e cuido di e pashent. E directiva di “Verpleegkundige en Verzorgende Adviesraad” (VVAR) a introduci durante e momento historico aki nan miembronan kendenan hunto ta forma e base di e organisacion. Banda di e dokternan, ta e enfermeronan y e ‘verzorgenden’ ta forma e nucleo pa loke ta cuido y casi nunca nan tabata envolvi den e proceso di “pensa hunto tocante mane-
ho.” A gradici dr. Falconi pa a acerca nan pa establece e VVAR, cu tin tur derecho di existencia y asina enfermeronan tin un caminda pa bay cu solucionnan, ideanan, contribucionnan na beneficio di desaroyonan positivo den hospital. E enfermeronan ta sigur contento cu e organisacion aki, unda cu nan por contribui na calidad di cuido, introduccion di mas innovacion, desaroyo di nan profesion y profesionalisacion mas avansa di nan profesion, y mucho mas. Semper cu e pashent central. Specialmente awo cu Hospital ta trahando riba su “meerjarenbeleidsplan” ta beneficioso cu enfermeria ta wordo envolvi na un forma oficial y structural.
4
Mother’s Day
4 May - 11 May
20
% + 5% OFF
(VIP Disc. Card)
On Clothing (All sizes)
On Kitchen appliances
On personal care electric
On Dinner, Cutlery, Glassware Set
On comforter set & bed sheet set
30
% + 5% OFF
(VIP Disc. Card)
On ALL Furniture
UP TO
50%
OFF
on selected items! Tur diasabra Koffie Morgen Gratis! 9or - 11or
PAGINA 14
DIAHUEBS 8 MEI 2014
DIARIO
Pa promove mas participacion den decisionnan di maneho
Hospital a institui un “Verpleegkundige en Verzorgende Adviesraad”
ORANJESTAD (AAN): Dos aña pasa Hunta di Direcvtiva a acerca nursenan pa traha riba establecimento di un “Verpleegkundige en Verzorgende Adviesraad”(VVAR). Nan lo mester percura pa e grupo mas grandi den Hospital haya un bos den desaroyonan y procesonan cu ta hiba na decisionnan pa cu maneho di Dr. Horacio E. Oduber Hospitaal. Diamars, na apertura di e Siman di Enfermeria 2014, na cuminsamento di e proceso di renobacion y expansion di Hospital, a firma e acuerdo y celebra e institucion oficial di e “Verpleegkundige en Verzorgende Adviesraad”. Director Financiero di Hospital, sr. Theo de Kool a splica cu ta importante pa Hospital tin e participacion activo di parti di enfermeria y tambe a conta cu ya caba e cuerpo consultativo a participa na tres proceso unda nan a aporta cu conseho riba diferente topico. Como e grupo mas grandi di profesionalnan den cuido
di Hospital, enfermeronan ta e “first line of defense”, nan ta pasa mas tempo cu e pashent y sa kico e pashent ta experencia, con e ta sinti y aunke e dokter ta esun responsabel pa e decisionnan medico, e enfermero ta esun cu ta percura pa e cuido y observacion directo di e pashent. Esaki sr. de Kool a expresa, splicando asina pakico ta bon y importante pa e enfermeronan tin “inspraak”. E conseho di enfermero ta un bon medio pa percura pa e enfermero haci su contribucion na decisionnan di maneho y asina yuda mehora con ta traha den hospital y con cosnan ta funciona den hospital. Sr. de Kool a expresa cu e ta hopi contento di por pone su firma bao di e prome set
di reglamento pa e cuerpo consultativo aki y e ta sigur cu, cu tempo, e lo wordo revisa basa riba experiencia pa asina sigura cu enfermeria tin su voz den mehoracion, cambio y innovacion na beneficio di nan trabao y mas importante pa cu e cuido di e pashent. E directiva di “Verpleegkundige en Verzorgende Adviesraad” (VVAR) a introduci durante e momento historico aki nan miembronan kendenan hunto ta forma e base di e organisacion. Banda di e dokternan, ta e enfermeronan y e ‘verzorgenden’ ta forma e nucleo pa loke ta cuido y casi nunca nan tabata envolvi den e proceso di “pensa hunto
tocante maneho.” A gradici dr. Falconi pa a acerca nan pa establece e VVAR, cu tin tur derecho di existencia y asina enfermeronan tin un caminda pa bay cu solucionnan, ideanan, contribucionnan na beneficio di desaroyonan positivo den hospital. E enfermeronan ta sigur contento cu e organisacion aki, unda cu nan por
contribui na calidad di cuido, introduccion di mas innovacion, desaroyo di nan profesion y profesionalisacion mas avansa di nan profesion, y mucho mas. Semper cu e pashent central. Specialmente awo cu Hospital ta trahando riba su “meerjarenbeleidsplan” ta beneficioso cu enfermeria ta wordo envolvi na un forma oficial y structural.
PAGINA 4
Director di AZV: Detayenan di “eigen bijdrage” no ta definitivo ainda
E gran religionnan moderno, Cristianismo, Islamismo, Judaismo, Hinduismo y Budismo, tin bidanan asombrosamente largo. Esun mas reciente di nan, Islam, ta mas di 1,300 aña bieu! Alexandra Tsounis: “Si nos por crea poder di fuego militar asina grandi, nos tin tambe e capacidad pa crea solucionnan pacifico pa conflictonan.” Na aña 1484, Corte di Portugal a rechaza e proposicion di Cristobal Colon pa descubri un ruta den direccion west te China y Japon. Muchanan cu ta bin di parehanan divorcia tin mas problema na school, nan ta enfrenta crisisnan sicologico y di conducta mas severo, y nan tin un tendencia mas grandi di divorcia. P. O’Brien: “Bo sa cu bo yiunan a crece ora nan stop di puntrabo ta di unda nan a bin y ta nenga di bisabo unda nan ta bay.” E Romanonan a forma un di e civilizacionnan antiguo (entre 735 Prome cu Cristo y 476 Despues di Cristo) di mas consideracion. Nan Imperio a extende for di ciudad di Roma den direccion west te Inglatera, y den direccion oost te Mesopotamia. Na e momento cumbre di nan Imperio, tur e teranan rond di Laman Mediteraneo tabata forma parti di nan posesionnan. Bo tabata sa cu matrimonio na Merca a cay te na su nivel mas abao den e ultimo dos decadanan? E navegante y explorador Griego, Eudoxus di Cyzicus, a completa cu exito su viahenan entre Egipto y India. Despues el a intenta circumnavega Africa, pero no solamente no a logra, sino cu el a desaparece tambe sin laga hueya. Groucho Marx: “Nunca mi ta lubida un cara, pero den bo caso mi ta dispuesto di haci un excepcion.” Asombroso: Segun Medical Tribune News Service, un den cada cinco Americano a crece den un hogar cu tin un miembro alcoholico! Segun un encuesta haci pa Gallup, Americanonan ta haya cu muchanan ta mas controlable ora cu nan tin entre 5 y 8 aña, y ta porta nan mes mas malo entre 15 y 17 aña. E palabra “Biblia” ta bin di un pueblo na Libano yama “Byblos”, cu tabata un di e centronan grandi di exportacion den Mediteraneo pa “papyrus” (un material manera papel) y riba cual bukinan a ser skirbi. Byblos tabata un gran centro y arkeologonan ta pensa cu e prome alfabet probablemente a ser desaroya eynan alrededor di aña 1500 Prome cu Cristo! Elizabeth Taylor: “Semper mi a bisa cu mi ta bay casa un biaha mas, y cu bendicion di Dios, esaki ta e biaha ey, y pa semper.” E Romanonan antiguo tabata excelente administradornan. Nan tabata controla un area vasto for di un Gobierno central y asina mes tabata permiti ciudadnan goberna nan mes. Nan a usa nan ehercito pa traha brugnan y camindanan pa mehora e bida di e pueblonan cu nan a conkista. E ciudadnan principal di e antiguo Romanonan tabata inclui Roma, Pompeii y Bizantio. Robert Dunlop: ‘Awor cu e guera a caba, nos mester declara guera riba guera y dere unda e ta pertenece, den e Edadnan Scur.”
DIAHUEBS 8 MEI 2014
DIARIO
ORANJESTAD (AAN): Como cu no tin tur detaye defini ainda pa cu e introduccion di un eigen bijdrage, Director di AZV, Anko Ringeling no lo duna mas informacion tocante esaki tampoco. Ringeling a bisa cu AZV ta den combersacion ainda cu e “providers”, o sea e compania y personanan cu ta brinda servicio na nan clientenan, y no kier duna
espacio pa speculacionnan door di papia tocante esaki prome cu tur cos ta cla. Anko Ringeling a bisa cu e providers ta esunnan cu mester cobra e eigen bijdrage y no a wordo defini ainda exactamente ken lo ta e grupo di providers cu lo ta inclui den e proceso aki. El a duna como ehempel cu un eigen bijdrage por wordo cobra pa medio di botica, o sea riba remedi, pero tambe por wordo cobra kisas pa bishitanan na dokter na warda (huisartsenpost), of kisas na Spoedeisende Hulp na Hospitaal y IMSAN. Ringeling a bisa cu AZV ta dialogando entre otro cu
hospitaal pa cu plannan cu hospital por tabatin of tin pa cuminsa cobra un cierto tarifa pa cuido of servicio cu e pashent por a busca cerca su dokter di cas of huisartsenpost. Esaki ta djis un ehempel. AZV ta den deliberacionnan ainda y mas detaye posiblemente lo por wordo comparti ora cu e informacion ta mas concreto aki un of dos siman, Ringeling a finalisa bisando.
Telefonnan di DIARIO 582-6747 Fax 582-8551
DIAHUEBS 8 MEI 2014
Den un ora y mey ladron a kibra, drenta y horta
ORANJESTAD (AAN): Polis di Noord, diamars anochi a wordo dirigi pa central di polis pa bay Sabana Liber. Na un cas polis a atende e denunciante cu a declara di a sali y durante di un ora y mey cu e tabata ausente,
desconocinan a kibra, drenta y horta den cas. A somenta entre otro flat screen y Mac book. Ladronnan a laga atras un schroefdraaier. Polis a laga e obheto atras na disposicion di recherche tecnico.
PAGINA 61
DIARIO
Anko Ringeling (AZV):
Eigen bijdrage di AZV ta yuda controla "overconsumptie" y ta un demostracion di solidaridad
Molester posiblemente di huma e homber bisiña
ORANJESTAD (AAN): Pleitamento entre bisiña, tabata e motibo cu central di polis a dirigi polis di Santa Cruz pa intermedia na Maria Maai. Na yegada a resulta cu e pleitamento tabatin haber cu molester di huma. Doño cas a declara cu e tin molester di huma y
cu ta biba tras di su cas ta kima articulonan bieu. Patruya a bay na cas di e homber cu ta biba na un adres na Yamanota y enberdad e tabata atende e candela. Polis a papia debido cu e homber y el a paga e candela pa evita molester den area.
Rescate remarcable riba laman cerca di Bonaire KRALENDIJK: Den marduga di Diaranzon pa Diahuebs siman pasa alrededor di 12 miya banda Oost di Bonaire, e homber Venezolano Victor Rodriguez di 50 aña a cay for di un boto den laman bastante bruto. E tabata riba e boto di fruta ‘Cleomedes’ bayendo di Puerto Cabello pa Kralendijk Bonaire. E accidente a tuma lugar 3’or di marduga. E otro personanan riba e boto mesora a tira un boei den laman, pero esaki no a yega Rodriguez.
Nan a tira un di dos boei tambe den laman, pero esaki tambe a desaparece den scuridad, ta locual nan a pensa. Sinembargo alrededor di 6:30 di mainta, nan a wak un di e boeinan y den dje Rodriguez tabata. E tabata pues 3 ora y mey den awa hopi cansa, pero sin herida. Tabata un ola cu a dal e tir'e den laman y algun ora despues di su rescate el a yega Kralendijk, unda el a nenga ayudo di docter. El a pidi pa un clechi y un tiki alcolado pa refresca su mes.
Santo y pego horta ORANJESTAD (AAN): Na un cas bao di construccion na Shiribana ladron a horta material y debi na e ladronicia aki e homber di inicial K. a presenta na warda di polis Shaba pa entrega denuncia.
K. a denuncia cu santo cu e ta uza pa construi su cas, ademas tres saco di “Pego” cual cada saco a coste 50 florin pa uno, a wordo horta dilanti e cas bao construccion na Siribana.
Grupo di Baile Folklor Santa Cruz Ta anuncia fayecimento di
Sra, Vda. Cornelia Croes-Maduro Mihor conoci como: Mama Nea” Na bida mama di nos bailado di grupo Ronny Croes Nos grupo ta desea Ronny, rumannan y demas famia hopi forza den e momento dificil aki Cu Mama Nea sosega na paz.
ORANJESTAD (AAN): Director di AZV, Anko Ringeling a reuni diaranson cu miembronan di dos di e comisionnan fiho di parlamento, esta e comision di salubridad publico y e comision di finansa. El a splica cu e concentra principalmente riba e topiconan finansa y desaroyo di gastonan y kico e desaroyonan aki ta nifica pa e prima y pa e "landsbijdrage", o sea e financiamento cu AZV ta ricibi di parti di Pais Aruba. A papia tambe, ampliamente, tocante e introduccion di un eigen bijdrage. Ringeling bisa cu pa 2011 y 2012, AZV a conoce un crecemento hopi moderna - di mas of menos 3% - di su gastonan y cu na 2013, e crecemento tabata ainda mas chikito - di apenas 0.5% y por conclui pues cu AZV por maneha y controla su gastonan cada biaha miho. "Sinembargo, si nos wak añanan nos dilanti, ta bin desaroyonan nobo, nos ta haya e "vergrijzing" di nos poblacion, etc., dus e gastonan ta bay sigui crece si," Ringeling a comenta. El a splica cu entre e desaroyonan nobo tin e establecimento di un centro di oncologia na IMSAN, pero tambe cierto procedura di e specialisacion di cardiologia manera ponemento di stent, cual ta evaluando pa haci na Aruba mes enbez di manda pashentnan den exterior pa esaki. Si e diferente desaroyonan aki sigui y/of cuminsa tuma luga, e gastonan lo subi den añanan nos dilanti, Ringeling a laga sa. E director di AZV a subraya cu mester tuma decisionnan pa cu ingresonan di e institucion pa por acomoda e desaroyonan aki. Subi e prima, subi e contribucion di gobierno, reduci e pakete di servicionan cu ta wordo cubri of aplica otro
mecanismonan, tabata entre e posibilidadnan. Ringeling a splica cu e hunto di comisario sigur no kier reduccion di e pakete di servicio y despues di concidera diferente punto e mecanismo cu nan a scoge p'e, ta e introduccion di un "eigen bijdrage". E "eigen bijdrage" ta un mecanismo cu a wordo introduci caba na diferente pais cu tin un sistema di seguro general manera AZV. E motibo cu a scoge pa e mecanismo aki ta pasobra un "contribucion
menos cu 11% di 10.000. E tema solidaridad ta bin dilanti particularmente na momento cu e persona cu ta paga hopi y no ta consumi mucho ta wak cu e persona(nan) cu si ta haci (hopi) uzo di e servicionan ta paga un suma mucho mas abao of hasta nada. Ringeling a splica cu pa medio di un "eigen bijdrage", esun cu ta contribui hopi y uza poco ta bay wak cu esun cu ta paga tiki tambe lo mester contribui mas ora cu e haci uzo di e servicionan cu mas frecuencia.
propio" ta contribui na haci e aseguradonan mas consciente di nan uzo di cuido y ta yuda evita consumo innecesario, pero tambe a concidera a factor "solidaridad", segun Anko Ringeling. Gran parti di AZV ta wordo financia pa e prima y pa medio di belasting y esakinan ta wordo paga pa hendenan cu tin entrada y como cu contribucionnan na AZV ta calcula a base di e ingreso di e hendenan cu tin entrada, esunnan cu un entrada mas halto ta paga mas tambe. Tur hende cu un entrada ta paga un total di 11% di nan entrada na contribucion na AZV; y 11% di 1000 florin ta, naturalmente,
E discusion, cu ta tumando luga internacionalmente tambe, ta rondo di e pregunta "pakico ami mester paga" ora un persona pa su propio escogencia ta tuma risico cu su salud, Ringeling a splica, añadiendo cu parti di cuido propio di salud manera humamento y falta di movecion, entre otro, pues ta bin dilanti. E suma pa e eigen bijdrage ta un suma chikito, Ringeling bisa, y e hunta di comisario di AZV a prefera di scoge pa sigui controla e gastonan pa medio di introduccion di un eigen bijdrage y pa sigui brinda e mesun servicio cu ya ta inclui.
Pagina 17
Diahuebs 8 Mei 2014
Pa promove mas participacion den decisionnan di maneho
Hospital a institui un “Verpleegkundige en Verzorgende Adviesraad” Dos aña pasa Hunta di Direcvtiva a acerca nursenan pa traha riba establecimento di un “Verpleegkundige en Verzorgende A d v i e s r a a d ”( V VA R) . Nan lo mester percura pa e grupo mas grandi den Hospital haya un voz den desaroyonan y procesonan cu ta hiba na decisionnan pa cu maneho di Dr. Horacio E. Oduber Hospitaal. Diamars, na apertura di e Siman di Enfermeria 2014, na cuminsamento di e proceso di renobacion y expansion di Hospital, a firma e acuerdo y celebra e institucion oficial di e “Verpleegkundige en Verzorgende Adviesraad”. Director Financiero di Hospital, sr. Theo de Kool a splica cu ta importante pa Hospital tin e participacion activo di parti di enfermeria y tambe a conta cu ya caba e cuerpo consultativo a participa na tres proceso unda nan a aporta cu conseho riba diferente topico. Como e grupo mas grandi di profesionalnan den cuido di Hospital, enfermeronan ta e "first line of defense", nan ta pasa mas tempo cu e paciente y sa kico e paciente ta experencia, con e ta sinti y aunke e dokter ta esun responsabel pa e decisionnan medico, e enfermero ta esun cu ta percura pa e cuido y observacion directo di e paciente. Esaki sr. de Kool a expresa, splicando asina pakico ta bon y importante pa e enfermeronan tin "inspraak". E conseho di enfermero ta un bon medio pa percura pa e enfermero haci su contribucion na decisionnan di maneho y asina yuda mehora con
ta traha den hospital y con cosnan ta funciona den hospital. Sr. de Kool a expresa cu e ta hopi contento di por pone su firma bao di e prome set di reglamento pa e cuerpo consultativo aki y e ta sigur cu, cu tempo, e lo wordo revisa basa riba experiencia pa asina sigura cu enfermeria tin su voz den mehoracion, cambio y innovacion na beneficio di nan trabao y mas importante pa cu e cuido di e paciente. E directiva di “Verpleegkundige en Verzorgende Adviesraad” (VVAR) a introduci durante e momento historico aki nan miembronan kendenan hunto ta forma e base di e organizacion. Banda di e dokternan, ta e enfermeronan y e ‘verzorgenden’ ta forma e nucleo pa loke ta cuido y casi nunca nan tabata envolvi den e proceso di "pensa hunto tocante maneho." A gradici dr. Falconi pa a acerca nan pa establece e VVAR, cu tin tur derecho di existencia y asina enfermeronan tin un caminda pa bay cu solucionnan, ideanan, contribucionnan na beneficio di desaroyonan positivo den hospital. E enfermeronan ta sigur contento cu e organizacion aki, unda cu nan por contribui na calidad di cuido, introduccion di mas innovacion, desaroyo di nan profesion y profesionalizacion mas avanza di nan profesion, y mucho mas. Semper cu e paciente central. Specialmente awor cu Hospital ta trahando riba su "meerjarenbeleidsplan" ta beneficioso cu enfermeria ta wordo envolvi na un forma oficial y structural.
Published on May 8, 2014


c: text/html

text:
Gobièrnu a atmití awe, ku 94% di poblashon na Kòrsou tin problema dental, di kual 30% ta mucha.
Awe Parlamento di Kòrsou a trata e tópiko di fluoride den nos awa di bebe. Durante e presentashon ku Gobièrnu a duna, a bin sali na kla ku un rapòrt di aña 2002 ta indiká ku 94% di nos poblashon tin problema ku kuido dental. Di e 94% aki, 30% ta mucha. A bin resultá tambe ku 15 pa 20% di nos grandinan no tin un tandgebit sigun presentashon di gobièrnu awe mainta.
Kon por ta ku for di aña 1962 ta doseer fluoride den nos awa di bebe i awe 51 aña despues, segun gobièrnu su presentashon awe mainta, basá riba un rapòrt di 2002 a splika ku 94% di nos komunidat tin problema ku kuido dental ainda? Frakshon di MFK ta bisa ku e solushon no mester ta dosering di fluoride den nos awa, pero simplemente un bishita garantisá serka dentista. Un seguro médiko ku ta kubri ku pueblo por atendé su kuido dental. Un seguro médiko pa tur hende i ku ta duna kada pèrsona e oportunidat pa hasi kòntròl dental por lo ménos 2 biaha pa aña, paso ta resultá ku despues di 51 aña ku a doseer fluoride den nos awa di bebe, esaki no tabata e solushon.
Un dje kousanan di fluoride den ekseso, ta osteoporosis i asina tin hopi otro efekto sekundario na momentu ku bo konsumí fluoride di mas. Osteoporosis ta nifiká ku e ta saka kalki for di den bo wesu i ku e wesu por kibra di su mes. MFK ta keda para pa saka fluoride for di nos awa di bebe, awor mas ku nunka despues ku Gobièrnu mes a atmití ku despues di 51 aña ku a doseer fluoride den nos awa, ainda 94% di nos komunidat tin problema ku kuido dental.
Minister di Salubridat sr. Ben Whiteman a pidi 1 siman di tempu pa duna kontesta riba preguntanan ku a wòrdu hasí dor di miembronan di Parlamento. Sinembargo Presidente di Parlamento sr. Mike Franco a skòrs te próksimo aviso.

robotstxt: allowed

filter: keep


text:
Hopi biaha por tende e argumento cu si bo vota pa un partido nobo of chiquito, esaki ta un voto perdi. Esaki no ta berdad segun sr. eromil Bakmeyer. Aruba a sa di crece di un isla chiquito y orguyoso, pa un isla grandi den su logronan y respeta den Caribe y den mundo henter.
Asina tambe un partido nobo manera POR lo sa di crece cu e sosten di nos hendenan orguyoso y respeta cu tin e isla aki na pecho. Hunto nos POR, segun Eromil Bakmeyer.
UN VOTO PA UN PARTIDO NOBO NO TA UN VOTO PERDI
Niun partido aki na Aruba, ni na cualkier otro lugar na mundo a nace mesora grandi y exitoso. Tur partido tabatin nan comienso humilde. Un ehempel ta partido AVP cu na 1949 tabatin 6.257 voto, a cay na 1977 te na 1.209 voto y a yega na 26.476 voto na 2013.
Tambe partido MEP, cu porcierto a nace for di partido AVP, tabatin su ups and down durante su añanan di existencia y a lucha pa crece.
Eromil Bakmeyer ta elabora, bisando cu partido POR tin e bentaha cu e partido a wordo establece den un tempo moderno y den un tempo caminda Aruba ta cla pa tuma un rumbo diferente. Dor di e tecnologia di awendia, POR no tin cu depende di e ‘word of mouth’ pa difundi su mensahe, vision y plan di gobernacion, pero por yega directamente n’e pueblo via di e medionan social.
Esaki ta haci cu na tur skina di Aruba e mensahe di cambio ta drentando nos hogarnan, locual ta pone cu e famia di POR ya a crece grandemente den nos comunidad, prome cu e eleccion mes a tuma lugar ainda.
Mas y mas hende ta uniendo nan mes n’e partido nobo, cu ta cla pa acerca e retonan di nos comunidad a base di analisis, factibilidad, racionalidad y cu un mente habri. Tambe POR ta para pa enfoke riba inovacion, renobacion y transformacion riba tur nivel, inclusivemente riba nivel politico.
Nos mester cambia e manera cu nos ta haci politica na Aruba y bin cu un manera colaborativo y participativo pa goberna e pais aki. POR ta para pa integridad, caminda nos kier ta transparente, critico y auto-critico riba tur nivel y caminda cu gobernacion ta den contacto estrecho y directo cu comunidad.
Pesey partido POR tin tur e confiansa cu nos lo wordo sosteni dor di un gran cantidad di hende na Aruba y lo sali como un partido grandi y victorioso den e eleccion di dia 22 di september benidero.


text:
Djaluna den oranan di mainta Sekretario di Estado drs. Raymond Knops enkargá ku Asuntunan Interno i Relashonnan den Reino a hasi un bishita serka gezaghèber Edison Rijna pa sera konosí. Gezaghèber komo muestra di apresio a pen Sekretario di Estado Knops ku eskudo di Boneiru.
Tambe e mandatario hulandes a sera konosí ku Kolegio Ehekutivo i aki tambe gezaghèber na nòmber di gobièrnu di Boneiru a opsekiá e mandatario un álbum konteniendo paisahenan di Boneiru.
Finalmente e Sekretario di Estado a sera konosí tambe ku miembronan di Konseho Insular.


text: E studiantenan di prome aña di IPA ta bay presenta un tremendo musical riba dia 16 y dia 18 di juni 2014 di 8or te 12or di merdia na St.Theresita Center na San Nicolas. Ta custumber cu IPA ta gradici tur scol preparatorio y basico cu a brinda e studiantenan e oportunidad pa haci nan practica cu ta un parti obligatorio di e programa di IPA. E gradicimento aki ta resulta tur aña den un actividad grandi riba diferente tereno bou di e nomber IPABILIDAD. E aña aki lo ta un poco diferente. IPA lo enfoca riba un presentacion artistico (musical), cu ta inclui teatro, baile y musica, expresando asina un storia den forma di musical y ta hiba e nomber IPARTE. E studiantenan mes ta crea e presentacionnan aki bao di guia di e docentenan Wilma Kuiperie MEd. (baile) y Amy Lasten (teatro). Riba e fechanan menciona cada scol lo tin oportunidad pa presencia un musical tocante Sostenibilidad cu un duracion di mas o menos 1 ora. E contenido di e musical ta educativo y ta stimula pa nos ta mas sostenibel cu naturalesa y nos manera di biba. E musical ta un evaluacion di baile y drama di e studiantenan di prome aña. IPA ta duna hopi importancia na e parti di Educacion di Arte ya cu esaki ta stimula creatividad, confiansa propio y ta desaroya habilidadnan expresivo y comunicativo. Alabes Educacion di Arte ta haci posibel pa trata temanan relevante riba bida diario. Semper tema di musical tin di haber cu Sostenebilidad den cuido y relacion humano, desaroyo economico pero cu cuido di medio ambiente, un actitud di participacion y ciudadania. Esaki ta tuma luga a traves di storia y uzo di tur materia di Arte den combinacion cu entre otro materia di Idioma, Matematica y Sciencia Social. Mester remarca cu e studiantenan ta aplica den practica tur teoria. Alabes nan ta eherce y desaroya habilidadnan necesario pa innovacion esta creatividad, traha hunto, desaroyo social emocional y reflexion durante e proceso pa yega na e producto final cu ta un creacion propio. E producto final ta locual cu nan lo comparti cu tur e muchanan presente. Nos kier a corda e directorado di e scolnan pa inscribi prome cu dia 23 di mei via number di fax 584-3943. Pa cualkier informacion por tuma contacto libremente cu drs. Jennifer Warner na telefon 5243105 of na jennifer.warner@ipa.aw.


text:
Fin di siman cu a transcuri a duna e señal pa start cu e “Watty Vos Boulevard” caminda cu tabatin e groundbreaking oficial n’e cruzada di Sasakiweg y Caya di Pos Chiquito, cual ta un di e puntanan di e caretera nobo.
E caretera aki ta cuminsa n’e rotonde di Aeropuerto y ta termina na e cruzada ya menciona. Cu esaki 3 proyecto grandi ta caba di completa otro y ta forma un infrastructura integral pa un desaroyo economico y social pa pais Aruba pa e aňa nan nos dilanti.
A cuminsa cu mudamento di nos waf di carga pa Barcadera sacando esaki for di Playa, y asina creando mas espacio pa desaroya e waf di Playa pa actividadnan crucero y otro actividadnan comercial.
Moviendo e waf di carga pa Barcadera mester a zorg e.o. cu e infrastructura di cartera tambe lo ta adecuado pa movecion di e carganan di Barcadera p’e area di hotel, den cual e proyecto di ‘green corredor’ conhuntamente cu e Watty Vos Blvd lo a yuda den e aspecto aki, banda cu nan mester a principalmente mehora e fluho di trafico di San Nicolas p’e area di Playa y Hotelnan.
Chris Dammers ta splica cu a cuminsa traha un caretera pa conecta e area di Balashi cu e caminda di Playa pa San Nicolas na altura di Seroe Thijshi, cual caretera di 4 via ya ta cla (Green Corridor fase 1).
A continua despues – ya mas cu un aňa pasa – cu e Green Corridor fase 2 cu ta encera e ampliacion di e capacidad di e caminda principal existente for di Aeropuerto te cu e rotonde di Pos Chikito cu un caminda di dobel via den ambos direccion (2×2) riba un distancia di 8 km, cual proyecto ta den pleno construccion cu un brug nobo na e crusada di Spaans Lagoen.
E caminda existente di e rotonde di Pos Chikito pa San Nicolas den e cuadro aki tambe lo wordo reconstrui p’asina e trafico tin mas posibilidad banda di e caminda principal. Esaki dor di stimula uzo di e rutanan panort y pazuid di e caminda principal.
E ruta panort – cu ta bou pleno construccion y casi cla – ta bay via Yara, Savaneta, Sero Alejandro, Rooi Koochi, Mabon, Brazil, Weg Sero Blanco y Weg Fontein y drenta San Nicolas.
E ruta pazuid ta core mas tanto banda di e costa.
For di Isla di Ora e caminda aki lo core via Savaneta, Noord Cura Cabay, Zeewijk y asina drenta San Nicolas, ya ta den preparacion.
Aki ta trata di un ‘upgrading’ di camindanan existente riba un largura di mas o menos 16 km.
E proyecto di Green Corridor caminda cu e nomber ta papia pa su mes lo mantene hopi areanan berde contrario n’e proyecto di Watty Vos Blvd.
Cu e proyecto di Watty Vos Blvd cu a inicia awor nos ta papia di un proyecto cu ta encera solamente un caminda di 4 via cu ta sali for di Aeropuerto bay Sasaki, pero cu tambe ta alivia e trafico na Playa, mirando cu trafico rumbo pa e area di hotel desde Aeropuerto no mester bay pasa den Playa mas.
Tambe e ta drecha e caminda di Oranjestad pa Ponton, drecha e actual caminda di Sasaki te na Super Food, bay bek na Blvd bieu for di unda tabata ex Fatum te na Riu.
Den esaki ta sigui cu e Linear Park, conectando esaki nan riba e parti di linear parknan cu tin caba na Playa. Tur esaki ta consisti di 5 fase.
E proyecto aki t’esun mas grandi di infrastructura, cu no solamente ta cambia infrastructura, pero tambe calidad y seguridad di bida di e habitantenan y nos bishitantenan cu ta frecuenta Aruba.
Principalmente si mira cuanto hende ta uza e caminda aki den fin di siman pa haci ehercicio. Tambe tin conexionnan nobo, entre otro rotonde y fly-over, cu lo percura pa trece seguridad y un mihor fluho di trafico.
E proyecto aki ta inclui un linea pa bicicletanan, cu lo core for di Boulevard, pasa den Watty Vos Blvd, drenta e caminda di 4 via te na San Nicolas.
E lo percura pa hopi mas movecion di ciclistanan riba e camindanan aki, algo cu Gobierno ta promove pa mantene e ciudadanonan den un estado saludabel.
E proyecto aki lo wordo ehecuta dor di e compania Mota-Engil cual t’e empresa cu a gana e destaho publico y lo wordo financia bou di un consorcio di diferente banconan. Watty Vos Blv ta un proyecto un poco diferente cu e Green Corridor, cu tin hopi zona berde na banda di caminda. Watty Vos Blvd ta pasa den diferente bario y e areanan na banda cu lo wordo desaroya economicamente.
Gabinete Mike Eman I cu sosten y aprobacion di e fraccion di AVP den Staten – di cual Chris Dammers ta bisa di ta hopi orguyoso di ta forma parti di e fraccion di AVP desde 2009 – asina un bes mas ta cumpliendo pa mehora e infrastructura di Aruba y e calidad y siguridad di bida di nos hendenan cu e plannan aki.


text:
Willemstad 19 di Sèptèmber, 2017 - Curaçao Ports Authority den koperashon ku Ministerio di Desaroyo Ekonómiko e aña aki a tuma e inisiativa pa organisá Dianan Marítimo ku lo tuma lugá djaweps i djabièrnè 28 i 29 di Sèptèmber riba Kleine werf. E tipo di eventonan aki ta ser organisá rònt mundu den e dianan aki i ta ser apoyá dor di International Maritime Organization (IMO) ku tin komo tema e aña aki: Connecting Ships, Ports and People. E meta di e tema di e aña aki ta pa enfatisá e retonan kompliká den e mundu marítimo.
E evento aki ta konsistí di dos parti di dia kual ta parti mainta i parti atardi. Parti mainta lo tin un konferensia pa muchanan di skolnan sekundario kaminda e hóbennan aki lo haña informashon di diferente kompanianan manera Maritiem Authoriteit Curaçao (MAC), Curaçao Pilots Organization (CPO) i tambe Kompania di Tou Kòrsou (KTK) i tambe di instansianan manera Carmabi, Coral Restoration Foundation i Greenkidz. E muchanan di skol lo hasi tambe un rekorido den haf kaminda nan lo haña mas informashon di e diferente operadornan den haf i un bista di tur e proyektonan den haf di Willemstad.
Parti atardi di 5:00-10:00PM riba Kleine werf lo ta bai tin Dianan Habrí ku entrada kompletamente grátis pa públiko. Tur hende lo por bishita diferente booth di informashon, e cutter Jaguar di Wardakosta, un boto di tou di KTK, un boto di Citro i un trùk di brantwer ku lo duna diferente demostrashon. Tur esakinan pueblo di Kòrsou por wak di mas serka i tambe subi riba nan pa asina por tuma mas informashon di e trabounan ku nan ta hasi diariamente. Tambe ta bai tin trùk di pan Kòki riba blòki, diferente stand pa bende bebida, skina pa mucha ku bouncer, pintamentu di kara, bendementu di frio frio, popcorn, hot dog, etc.
Un evento asin’aki no ta kompleto sin nos bandanan lokal riba djaweps dia 28 di Sèptèmber ku ta Highway band i Dj Lu-C i djabièrnè dia 29 di Sèptèmber Loading band i Dj Carlito.
E evento lo kulminá e último anochi ku diferente boto ku ta drenta haf di Willemstad dòrna na lus ku lo djòin e evento na Kleine werf.


text:
DEN HAAG – Na embahada di Reino na Belgica y Representacion di Reino na Union Europeo a tuma lugar recientemente un recepcion pa tuma despedi di Cedrick Tilma como representante di Aruba na Union Europeo. E recepcion a conta tambe cu presencia di Minister Plenipotenciario demisionario Juan David Yrausquin, directora di Cas di Aruba Shandra John y functionarionan di Cas di Aruba.
Minister Yrausquin, den un discurso cortico, a gradici Cedrick Tilma pa casi ocho aña cu el a representa Aruba na un manera digno na Union Europeo. Segun Yrausquin, durante e periodo aki, hopi porta a habri pa Aruba na Union Europeo y otro organisacion liga na e Union Europeo, manera OCTA. Tambe sr. Yrausquin a remarca riba e sosten for di Union Europeo pa e maneho di Aruba riba tereno di sostenibilidad.
Cedrick Tilma a repasa e añanan cu el a funciona na Bruselas y ta mira bek na un periodo hopi fructifero pa Aruba. Principalmente el a remarca riba e aña cu Aruba a carga e presidencia di OCTA y e impacto cu esaki a nifica pa nos isla Finalmente Cedrick tabata tin palabra di gratitud, pa e sosten cu el a haya for di Representante di Reino na Union Europeo y di Cas di Aruba. E potretnan ta cortesia di Cas di Aruba.
ORANJESTAD - E refineria CITGO no a permiti e delegacion Hulandes di drenta den e refineria. Asina e parlamentario Ronald van Raak pa partido SP y vocero pa asuntonan di Reino Hulandes den Tweede Kamer a bisa den su columna, un dia despues cu e tabata di bishita na Aruba. Den su funcion como columnista, a raporta su bishita den e portal The post Online bou di e titulo, "Loke mi no a wordo permiti pa mira". Fuera di a repasa su bishita completo, el a dedica tempo na e bishita di e delegacion na e refineria, pero no tabatin bon palabra pa esaki. "Na e refineria, e portanan a keda duro cera. Nos a pidi e compania CITGO pa un combersacion, pero nan a nenga pa ricibi delegacion di Tweede Kamer" van Raak ta sigui bisa.
DEN HAAG – E agentenan policial envolvi den e detencion fatal di e Arubiano Mitch Henriquez, ta apela an sentencia. Asina nan abogado a raporta segun e corant hulandes Telegraaf. E polisnan a keda sentencia fin di aña pasa na castigonan condicional di 6 luna di prison, cu un periodo di prueba di un aña. “Ambos agentenan no por haya nan mes cu e sentencia aki, y e defensa ta di opinion cu mester haya absolucion total” segin e abogado di e polisnan riba e website. Ministerio publico no ta apela e sentencia den e caso di Henriquez.
DEN HAAG – Secretario di Estado Hulandes encarga cu asuntonan di Reino Raymond Knops ta bishita Aruba otro siman diahuebs 11 di januari. Asina gobierno Hulandes a informa awe mainta. Su bishita ta parti di un bishita di ‘introduccion’ pa islanan ABC cu ta cuminsa dia 8 di januari na Bonaire, sigui pa Corsou dia 9 y ta caba na Aruba dia 11 di januari.
DEN HAAG – E famia di e Arubiano Mitch Henriquez cu a fayece na Hulanda na 2015 despues di un disputa cu polis, ta den shock ainda. Esey despues di a tuma nota di e sentencia awe mainta cu dos polis Hulandes a haya relaciona cu e caso. “Manera bo por imagina nos un biaha mas a keda completamente sorprendí di e uitspraak di huez” Lila Henriquez, e ruman di Mitch a bisa NoticiaCla diahuebs atardi. “Nan ta culpabel di maltrato cu consecuencia e morto di Michel. Huez ta bisa cu nan straf ta 6 Luna di strafcel voorwaardelijk? Nos a keda spraakloos” Henriquez a sigui bisa. E dos polisnan a haya castigo condicional di 6 luna prison, pero por continua cu nan trabou como polis. “Eigenlijk nos ta den shock ainda cu e vonnis aki”.
SCHIPHOL - Corte na Schiphol na Hulanda awe mainta a sentencia e dos agentenan policial envolvi den e caso di morto di e Arubiano Mitch Henriquez cu 6 luna di castigo condicional di prison. Esaki pasobra a haya nan culpabel den e caso debi na nan actuacion durante e detencion di Henriquez na 2015.
DEN HAAG – Mas of menos 100 persona a protesta diasabra atardi na Den Haag contra violencia policial, como consecuencia di e morto di e Arubiano Mitch Henriquez na 2015. E demostracion, segun polis, a bay sin incidente of detencion. Prome cu e manifestacion, e ruman muher a pidi explicitamente pa un marcha pasivo.


text:
Despues di e reunion fructifero riba 14 di februari ultimo entre fraccion di MEP y Camara di Comercio (KvK), a keda acorda cu lo tene un reunion mas pa por sigui discuti riba e puntonan di agenda.
Den e reunion anterior a elabora e.o. riba desaroyo y diversificacion economico, Caya Grandi y necesidadnan di e empresario.
MEP a duna di conoce cu nan ta balora e aporte cu KvK ta trece dilanti p’e empresarionan.
P’e motibo aki tambe a pidi pa un reunion mas caminda por intercambia idea riba e desaroyonan actual di Aruba.
Durante e di dos reunion MEP a mustra interes pa scucha di KvK riba e desaroyo encuanto empresario hoben.
KvK a indica cu e empresario hoben mester di guia y ayudo facilita dor di Gobierno. A trece ideanan con pa stimula e empresario cu kier cuminsa un negoshi y yuda cu e financiamento pa start up.
KvK a trece dilanti puntonan cu por contribui na duna bida bek na Caya Grandi.
Inversion a wordo haci, pero no ta mira cu esakinan a duna resultado n’e comercio den Caya Grandi.
A discuti y intercambia idea y informacion cu MEP y KvK tin encuanto CITGO. A papia encuanto e topiconan ROP y ROPv y KvK a trece su opinion encuanto con pa formalisa esaki y pakico e tin su prioridad.
KvK a sugeri varios idea cu por yuda facilita comercio di Aruba. Di financiamento te n’e mundo cibernetico cu ta afecta e benta di e comerciantenan.
MEP a tuma nota di e puntonan di KvK y a vocifera cu esakinan ta sigur puntonan importante cu nan lo tene cuenta cune pa nan plan strategico mirando cu eleccion ta na caminda.
E reunion a termina den bon forma y tur hende a keda satisfecho. Maske cu e comunicado ta bisa di un reunion cu fraccion di MEP, ta un par di miembro di MEP so a acudi.


text:
Oranjestad - Departamentonan cu ta cay bou di Ministerio di Husticia lo haya tur atencion segun Minister Bikker durante su prome conferencia di prensa diaranson mainta.
Ta trata di cuerpo policial, academia di polis y varios di e diensten nan cu ta cay bou di mantene orden publico y siguridad. Diarason mainta Minister di Husticia tabata na academia di polis y ta tende preocupacion cu no tin uniform, no tin materialnan basico pa e polis por eherce su trabao. E parti aki, e mandatario a constata den menos di un luna cu e ta den gobierno. Por bisa riba tur nivel den diferente departamento tin e problema aki y ta stroba pa nan por haci nan trabou debidamente.
Mirando cu ta bay saca presupuesto 2018, pa ministerio di husticia urgentemente y diligentemente mester atende cu e falta di material. Minister Bikker a menciona tambe, cu e siman aki lo institui un comision cu basicamente lo bay ta un organo consultativo pa loke ta trata siguridad, prevencion y combatimento di criminalidad. Por a constata cu practicamente riba tur nivel tin diferente organo cu ta duna conseho na gobierno na ministernan, y no por a constata un organo di siguridad pa ta trata e preocupacion number uno di pais Aruba cu ta aspecto di siguridad.
E organo di conseho mester dedica atencion full time na formula consehonan pa mehora e siguridad y prevencion pa loke ta trata criminalidad. Slachtofferhulp, awor aki tin Sra. Rodriguez, un persona cu practicamente su so ta draai diensten nan di 24/7, dunando asistencia. Segun Minister Bikker, e ta hopi gradici na dje, pasobra den tur e casonan el a duna atencion, entre otro na e pareha turista.
Desde cu e noticia di e atraco a drenta, Minister Bikker a bay Eerste Hulp y a keda te den oranan di anochi cu e pareha, pa duna nan tur atencion. E mandatario a bisa e pareha, cu e caso di nan no ta usual y ta algo indeseabel pa isla di Aruba. Tambe a pidi e pareha disculpa den nomber di pais Aruba pa cu e suceso y cu e tin contacto constante cu nan. E pareha a keda sumamente gradici y na mesun momento ta gradici na nan tambe, pasobra bou di circunstancia sumamente dificil e pareha a mustra comprension y a keda cu un bon imagen di nos isla. Esaki siguramente ta algo di aprecia segun Minister di Husticia, mr. Andin Bikker.


text:
Corte Superior a confirma castigo
ORANJESTAD – E ultimo caso di apelacion a tuma lugar e siman aki caminda Hof di Corte Superior a dicta sentencia den e apelacion di Ministerio Publico riba e sentencia di Corte den Promer Instancia contra e tres muhernan Hulandes, W.V., S.O. y R.K.
GAÑAMENTO A SALI NA CLA
DIARIO a cubri tratamento di e caso aki den Corte den Promer Instancia caminda e mama di W.V., S.O. lo a bisa cu e no sa nada di transporte di droga y cu el a bin cu su yiu W.V. pa vacacion na Aruba y lo keda cu e yiu muher chikito di W.V. Segun S.O., ta na aeropuerto el a haya e sorpresa cu den su maleta tabatin un cantidad di cocaina. En total ta papia di 14 kilo di cocaina.
Den Corte Superior tur cos a dal un buelta di 180 grado, caminda e acusado R.K. a dicidi di papia e berdad. A resulta cu ta W.V. a topa cu un tal Alex for di Inglatera, kende a propone pa bay busca droga for di Aruba y hiba Inglatera. W.V. lo a bisa R.K. cu segun e tal Alex, lo ta mihor pa W.V. biaha cu su yiu muher chikito, su mama S.O., y cu R.K. pa asina mustra manera ta un famia a viaha. W.V. a pidi su mama S.O. y su amiga R.K., si nan kier bay. E momento ey tabata papia di 6 kilo di cocaina.
PLAN PA BUSCA DROGA
Nan a papia diferente biaha riba e transportacion di droga. E combersacionnan a tuma lugar na cas di R.K. y tambe na cas di W.V. y e mama S.O. E plan tabata cu W.V. lo transporta 3 kilo y R.K. 1,5 kilo y S.O., 1,5 kilo di cocaina. Tambe a papia riba e funcion cu cada un lo tin den e transporte di droga aki. R.K. lo yuda W.V. cu e maletanan, e mama di W.V., S.O., lo keda cu e yiu muher chikito di W.V.
MALETANAN CARGA CU COCAINA
Nan a hasta bay Inglatera pa reuni cu Alex y despues a biaha bin Aruba. Na Aruba W.V. a papia cu un tal Esteban, kende a cambia nan maletanan pa maletanan prepara cu cocaina. Dia 6 September 2016 nan a bay aeropuerto cu e intension pa biaha pa Inglatera y miembronan di Douane a descubri e maletanan carga cu cocaina. E 6 kilo cu nan a palabra, a resulta di ta 14 kilo.
CONFIRMA CASTIGO
Ta asina cu Procurador General interino a exigi den Corte Superior pa subi e castigo di 2 aña y 6 luna pa 3 aña di prison. Hof di Corte Superior ta haya cu enberdad e castigo lo mester tabata mas pero ta compronde y comparti e punto di bista di Corte den Promer Instancia entre otro cu nan no tabata sa cu tabatin 14 kilo y cu ta promer biaha cu nan ta cay pa un caso di droga.
Hof a condena e trio R.K., W.V. y S.O. na 2 aña y 6 luna di prison pasobra ta hunto nan a biaha pa transporta e droga.


text:
Diabierna ultimo, Gerencia di Departamento di Aduana conhuntamente cu Minister di Finansa, sr. Angel Bermudez, Staf, sindicato SADA y demas empleadonan a celebra cu un grupo grandi di empleadonan di Aduana den un ceremonia di huramentacion, entregamento di diploma na tur esnan cu a termina e opleiding di Hoofdkommies der invoerrechten en accijnzen (I&A) exitosamente, hubilarionan cu a cumpli 25 aña di servicio y promocion. Cu otro palabra Departamento di Aduana tabata den pleno celebracion.
E ceremonia a cuminsa cu huramentacion di 17 empleado tanto funcionarionan di Aduana como empleadonan den e ramo administrativo. Despues a continua cu e entregamento di diploma na funcionarionan di Aduana cu a termina nan opleiding exitosamente.
Tambe e hubilarionan cu a cumpli 25 aña di servicio den Cuerpo di Aduana a ricibi nan decreto Gubernamental.
Director di Departamento di Aduana y Minister di Finansa a gradici e grupo di funcionarionan di e Cuerpo di Aduana pa nan dedicacion y servicio na nos comunidad alabes a encurasha e grupo di Hoofdkommiezen pa nan sigui haci nan best pa sigui crece den nan carera y a recorda e funcionarionan cu a huramenta kico nan compromiso y contribucion ta tanto pa Departamento di Aduana como tambe nan huramento y promesa como empleado publico.
Banda di e huramentacion, entregamento di diploma y felisitando e hubilarionan tabatin varios otro promocion. Sra. Carondina Leijdekkers a ricibi su decreto Gubernamental y insignes cu ta coresponde den e rango di Adjunct Inspecteur der I&A.
Sr. Paul Vandormael tambe ta oficialmente den servicio di Cuerpo di Aduana den e funcion como “Comptroller” y durante e ceremonia sr. Vandormael a ricibi su decreto Gubernamental pa cu esaki. Sra. Jeanella Dubero a wordo promovi pa e funcion di Klerk 1ste klasse y a ricibi su decreto Gubernamental pa cu e funcion menciona.


text:
Sklabitut
Sklabitut ta un sistema den kua hendenan ta propiedat di otronan. Katibunan por wòrdu tené kontra di nan boluntat for di tempu di nan kaptura, kompra of nasementu, i wòrdu ningá e derechi di bai for di un luga, rechasá di traha of di demandá pago. Den algun sosiedat tabata legal pa un doño mata un katibu; den otronan e tabata un krimen.[1]
E organisashon 'Anti-Slavery International' (organisashon internashonal kontra di sklabitut) ta definí sklabitut komo "trabou forsá". Bou di e definishon aki tin aproksimadamente 27 mion katibu na mundu aktualmente. Esaki ta mas katibu ku na kualkier otro tempu den historia i mas ku dòbel e kantidat di tur katibu afrikano ku a sobrebibí transportashon pa Amerika den e tráfiko di katibu transatlántiko.[2][3][4]
Den e reglanan di 'International Labour Organisation' (Organisashon International di Obreronan) si no ta definí sklabitut komo trabou forsá. Segun ILO, tin aproksimadamente 12 mion hende na mundu ku ainda ta traha den trabou forsá bou di menasa, sklabitut i práktikanan paresido na sklabitut.[5]
Mayoría di esakinan ta katibunan di debe, hopi di nan den sur Asia, ku ta mará na un debe dor di fiadonan di sen. Sierto di nan pa varios generashonan kaba. Tráfiko humano ta primariamente pa forsa hende muhé i muchanan den prostitushon. [6]Esaki ta wòrdu deskribí komo e tráfiko di katibu mas grandi den historia, i e industría di krimen organisá ku ta krese mas rápido i ku segun predikshonan ta riba kaminda pa surpasá e tráfiko di droga. [6][7]
Kontenido
Historia[editá | editá fuente]
Evidensia di sklabitut ta predisí historia skibí i a eksistí den hopi kultura.[8] Sklabitut no ta komun bou di pueblonan yagdó-kolektadó komo ku sklabitut ta un sistema di klasifikashon sosial. Sklabitut riba un skala grandi ta rekerí un ekseso ekonómiko i un densidat di poblashon haltu pa e ta sostenibel. Dor di e faktornan aki, sklabitut lo a ekspandé solamente despues di e invenshon di agrikultura durante e revolushon neolitiko mas o menos 11.000 aña pasá.[9] E reporte mas antiguo tokante sklabitut por wòrdu haña den e Kódigo di Hammurabi, i e Bèibel ta referí ne komo un institushon establesí.[10] Sklabitut ta konosí di a eksistí den sivilisashonan mes bieu ku Sumeria, i tambe den kasi tur otro sivilisashon antiguo inkluyendo Egypto antiguo, China antiguo, e Imperio Akadio, Asiria, India antiguo, Gresia antiguo, e Imperio Romano, e Imperio Islamiko i e sivilisashonan pre-Colombina di e Amerikanan.[8] E institutonan aki tabata un meskla di sklabitut di debe, kondená pa un krimen, esklabisashon di prisoneronan di guera, bandonamentu di mucha i e nasementu di muchanan katibu for di katibunan.[11] Reportenan di sklabitut den Gresia antiguo ta bai bek te na e periodo di Gresia Miseniko. Filósofonan griego mane Aristótel a aseptá e teoría di sklabitut natural, o sea ku sierto hende ta katibu natural.[12][13]
Ora ku e Repúblika Romano tabata ekspandé poblashonnan kompletu tabata wòrdu sklabisá, asina kreando un suministro amplio for di henter Oropa i e areanan Mediteraneo. Greigonan, ilirionan, berbernan, britanonan, trasionan, hudiu, pueblonan germaniko i arabe i hopi mas tabata katibu no solamente huzá pa trabou pero tambe pa entretenimentu (por ehembel, gladiadornan i katibunan seksual). E opreshon aki dor di un menoridat elite a hiba na revolushonan di katibu; esun komandá dor di Spartacus siendo esun mas famoso i severo.
Tráfiko di katibu den Oropa[editá | editá fuente]
Aproksimadamente 10-20% di e poblashon rural di Oropa bou di e Imperio Carolingio tabata konsistí di katibunan.[14] Den wèst Oropa sklabitut a kasi disparsé pa final di e tempu Medievo.[15] Komersio di katibu a wòrdu hasí ilegal den 1102 na Inglatera.[16] Na Skandinavia esaki a pasa den medio di e di 14 siglo.[17] Den ost Oropa sklabitut a persisti mas largu. Sklabitut den Polonia a wòrdu abolí den siglo 15; den Lituania a wòrdu formalmente abolí den 1588; akinan ela wòrdu remplasá dor di un sistema di siervo kaminda personanan ta mara na un doño di tereno a kambio di protekshon i e derecho pa kultiva e tera. Sklabitut a keda un institushon grandi den Rusia te na aña 1723 ora ku Pedro I a konvertí e katibunan di kas den siervonan. Katibunan agrikultor di Rusia a wòrdu ofisialmente konvertí den siervo mas promé den 1679.[18] E mas ku 23 mion siervonan den mannan privá na Rusia a wòrdu libra for di nan maestronan den 1861 dor di un edikto di Alexander II.[19] Siervonan di estado a wòrdu emansipá den 1866.[20]
Segun Robert Davis, entre 1 i 1.25 mion oropeo a wòrdu kaptura dor di piratanan berbero i bendí komo katibu den nort Áfrika i e Imperio Otoman entre e siglonan 16 i 19.[21][22] Tambe tatin un komersio ekstensivo den katibunan kristian den e region di Laman Pretu pa algun siglo te ora ku e Kanato di Krimea a wòrdu destruí dor di e Imperio Rusiano den 1783. Den e añanan 1570 serka di 20.000 katibu tabata wòrdu bendí pa aña na e haf di Teodosia.[23]
Sklabitut den Áfrika[editá | editá fuente]
Den e estadonan islámiko di wèst Sudan, inkluyendo Ghana (750-1076), Mali (1235-1645), Segou (1712-1861) i Songhai (1275-1591), mas o menos un tersera parti di e poblashon tabata katibu. Den Senegambia, entre 1300 i 1900, serka di un tersera parti di e poblashon tabata sklabisá. Na Sierra Leone den siglo 19 mas o menos mitar di e poblashon tabata konsistí di katibu. Den siglo 19 por lo menos mitar di e poblashon tabata sklabisá bou di e hendenan Duala di Kamerun, e Igbo i otro pueblonan di e Riu Niger, Kongo i e reinado Kasanje i Chokwe di Angola. Bou di e Ashanti i Yoruba un tersera parti di e poblashon tabata katibu.[24] Entre 65% pa 90% di e poblashon arabe-swahili di Zanzibar tabata sklabisá. E sosiedad kontra sklabitut a estimá ku tabatin un kantidat di 2 mion katibu na Etiopia den kuminsamentu di 1930, esaki for di un poblashon total di entre 8 pa 16 mion hende.[25]
Komersio di katibu transatlántiko[editá | editá fuente]
Sklabitut probablemente tabata prominente na otro partinan di Áfrika hopi tempu promé ku e komienso di e tráfiko di katibu transatlántiko.[26] E siudat marítimo di Lagos, Portugal tabata e promé merkado di katibu krea den Portugal pa e benta di katibunan importá for di e partinan nort di Mauritania.[27][28] Pa aña 1552 katibunan pretu afrikano tabata suma un 10% di e poblashon total di Lisboa.[29][30] Den e di dos mitar di siglo 16 e korona a kibra su monopolio riba komersio di katibu i e atenshon di e komersio Oropeo den katibunan afrikano a move di importashon na Oropa pa transportashon direktamente na kolonianan tropikal den e Amerikanan. Den e kaso di Portugal, espesialmente Brazil.[28] Den e siglo 15 un tersera parti di e katibunan tabata wòrdu rebendí na e merkado afrikano a kambio di oro.[31]
E Spañonan tabatin ku bringa kontra e sivilisashonan komparativamente poderoso di e Mundu Nobo. Pero e konkista spaño di e hendenan indígena di e Amerikanan a wòrdu fasilitá tambe dor di malesanan ku a plama dor ku e hendenan indígena no tabatin imunidat natural kontra esakinan.[32] Nativonan a wòrdu huza komo trahadónan forsá, pero e malesanan a kousa un skarsedat di trahadó loke a pone ku e kolonistanan spaño a meskla gradualmente den e komersio di katibu transatlántiko. E promé oropeonan ku a huza katibunan afrikano den e Mundu Nobo tabata e spañonan ku a huzanan komo trahadó riba islanan manera Cuba i Hispaniola kaminda e kaida alarmante di e poblashon indígena a kousa e promé leinan royal protehando e poblashon indígena. E promé katibunan afrikano a yega Hispaniola den aña 1501.[33]
E tráfiko di katibu transatlántiko a jega su punto mas haltu den final di siglo 18 ora ku e kantidat mas grandi di katibunan a wòrdu kapturá durante ekspedishonnan den e interior di wèst Áfrika. E ekspedishonan aki tabata wòrdu kondusí tipikamente dor di reinonan afrikano, manera e Imperio Oyo (Yoruba), e Imperio Ashanti,[34] e Reino di Dahomey[35] i e Konfederashon Aro.[36] Oropeonan kasi nunka tabata drenta e interior afrikano dor di resistensia pisá afrikano. E katibunan tabata wòrdu tresé na lugánan kostal kaminda nan tabata wòrdu kambiá pa bienes nan.
Mas o menos 12 mion afrikano a wòrdu transportá pa e Amerikanan entre e siglonan 16 i 19.[37] For di esakinan, banda di 645.000 a wòrdu hibá pa loke awor ta e Estadonan Uní di Merka. E kantidad mas grandi di katibu a wòrdu hibá Brazil.[38] Tabatin mas hende pretu liber ku katibu na Brazil. Al kontrario di esaki na Cuba hendenan pretu liber tabata konsistí di solamente un 15% di e poblashon na 1827; na Saint-Domingue (kolonia franses awendia konosí komo Haiti) esaki tabata solamente 5% na 1789.[39] Un mei mion katibu, mayoria di nan nasí na Áfrika a traha riba e plantashonan di Saint-Domingue.[40]
Referencia[editá | editá fuente]
- ↑ "Welcome to Encyclopćdia Britannica's Guide to Black History". Britannica.com. http://www.britannica.com/blackhistory/article-24164. Retrieved 2010-03-14.
- ↑ Bales, Kevin (1999). "1". Disposable People: New Slavery in the Global Economy. University of California Press. p. 9. ISBN 0-520-21797-7.
- ↑ sex trafficking in South Africa: World Cup slavery fear
- ↑ UN Chronicle | Slavery in the Twenty-First Century
- ↑ "Forced labour – Themes". Ilo.org. http://www.ilo.org/global/Themes/Forced_Labour/lang--en/index.htm. Retrieved 2010-03-14.
- ↑ 6.0 6.1 Ekspertonan ta enkurashá akshon kontra di trafiko di hende pa seks
- ↑ E merkado di seks aziatiko ta ‘sklabitut’
- ↑ 8.0 8.1 "Historical survey > Slave-owning societies". Encyclopædia Britannica.
- ↑ "Slavery". Britannica. http://www.britannica.com/EBchecked/topic/548305/slavery.
- ↑ "Mesopotamia: The Code of Hammurabi". http://www.wsu.edu/~dee/MESO/CODE.HTM. "e.g. Prologue, "the shepherd of the oppressed and of the slaves". Code of Laws #7, "If any one buy from the son or the slave of another man"."
- ↑ Demography, Geography and the Sources of Roman Slaves, by W. V. Harris: The Journal of Roman Studies, 1999
- ↑ Ben Kiernan "Blood and Soil: A World History of Genocide and Extermination from Sparta to Darfur", Yale University Press, 2007, ISBN 0-300-10098-1, 9780300100983, Pages 65–68
- ↑ Léonie J. Archer (1988). "Slavery and Other Forms of Unfree Labour: And Other Forms of Unfree Labour." History Workshop Centre for Social History (Oxford, England), Published by Routledge,ISBN 0-415-00203-6, 9780415002035, Page 28
- ↑ Anderson, Perry (1996). Passages from antiquity to feudalism. Verso. p. 141. ISBN 1859841074.
- ↑ Slavery in the Middle Ages. Historymedren.about.com
- ↑ The Saxon Slave-Market. First published in Bristol Magazine July 2006.
- ↑ Träldom. Nordisk familjebok / Uggleupplagan. 30. Tromsdalstind – Urakami /159–160, 1920. (In Swedish)
- ↑ Historical survey > Ways of ending slavery. Encyclopædia Britannica.
- ↑ "Slavery (sociology)". Encyclopædia Britannica.
- ↑ Mee, Arthur; Hammerton, J. A.; Innes, Arthur D.;"Harmsworth history of the world: Volume 7", 1907, Carmelite House, London; at page 5193.
- ↑ "Christian Slaves, Muslim Masters: White Slavery in the Mediterranean, the Barbary Coast and Italy, 1500–1800". Robert Davis (2004) ISBN 1-4039-4551-9
- ↑ Rees Davies, British Slaves on the Barbary Coast, BBC, July 1, 2003
- ↑ Halil Inalcik. "Servile Labor in the Ottoman Empire" in A. Ascher, B. K. Kiraly, and T. Halasi-Kun (eds), The Mutual Effects of the Islamic and Judeo-Christian Worlds: The East European Pattern, Brooklyn College, 1979, pp. 25–43.
- ↑ Welcome to Encyclopædia Britannica's Guide to Black History
- ↑ Twentieth Century Solutions of the Abolition of Slavery
- ↑ Historical survey > Slave societies. Encyclopædia Britannica.
- ↑ Goodman, Joan E. (2001). A Long and Uncertain Journey: The 27,000 Mile Voyage of Vasco Da Gama. Mikaya Press, ISBN 0-9650493-7-X.
- ↑ 28.0 28.1 de Oliveira Marques, António Henrique R. (1972). History of Portugal. Columbia University Press, ISBN 0-231-03159-9, p. 158-160, 362–370.
- ↑ Thomas Foster Earle, K. J. P. Lowe "Black Africans in Renaissance Europe" p.157 Google
- ↑ David Northrup, "Africa's Discovery of Europe" p.8 (Google)
- ↑ Klein, Herbert. The Atlantic Slave Trade.
- ↑ David A. Koplow Smallpox The Fight to Eradicate a Global Scourge
- ↑ HEALTH IN SLAVERY
- ↑ "Ending the Slavery Blame-Game". The New York Times. April 22, 2010.
- ↑ The Transatlantic Slave Trade Alexander Ives Bortolot. Department of Art History and Archaeology, Columbia University.
- ↑ Nigeria – The Slave Trade. Source: U.S. Library of Congress.
- ↑ Ronald Segal (1995). The Black Diaspora: Five Centuries of the Black Experience Outside Africa. New York: Farrar, Straus and Giroux. p. 4. ISBN 0-374-11396-3. "It is now estimated that 11,863,000 slaves were shipped across the Atlantic. [Note in original: Paul E. Lovejoy, "The Impact of the Atlantic Slave Trade on Africa: A Review of the Literature," in Journal of African History 30 (1989), p. 368.] ... It is widely conceded that further revisions are more likely to be upward than downward."
- ↑ Stephen D. Behrendt, David Richardson, and David Eltis, W. E. B. Du Bois Institute for African and African-American Research, Harvard University. Based on "records for 27,233 voyages that set out to obtain slaves for the Americas". Stephen Behrendt (1999). "Transatlantic Slave Trade". Africana: The Encyclopedia of the African and African American Experience. New York: Basic Civitas Books. ISBN 0-465-00071-1.
- ↑ "AFRICAN-AMERICANS". History.com.
- ↑ Birth of a Nation / "Has the bloody 200-year history of Haiti doomed it to more violence?", San Francisco Chronicle, May 30, 2004.


text:
RELATO DI PRENSA
Na ocasion di celebracion di 25 aña Status Aparte A INSTITUI ‘GOVERNOR’S CHAIR’ PA STUDIA GOBERNACION DEN SISTEMANAN DI DERECHO CHIKITO’
ORANJESTAD – Den cuadro di celebracion di 25 aña Status Aparte, gobernador Fredis Refunjol a pone un asina yama ‘Governor’s Chair’ na disposicion di Universidad di Aruba. Esaki ta encera cu lo apunta un profesor cu lo studia e topico di gobernacion den sistemanan di derecho chikito, manera esun di Aruba. Na hulandes ta papia di ‘Het Openbaar Bestuur in Kleinschalige Rechtsordes’. Ayera durante apertura di e aña academico nobo di Universidad di Aruba, gobernador a otorga e acta di institucion na presidente di ‘College van Curatoren’ di universidad. ‘Cu Status Aparte, a crea un structura di gobernacion nobo pa Aruba. Cu esaki Aruba a haya e oportunidad pa regla mas asunto den su propio seno. Pero durante 25 aña naturalmente a siña hopi tambe y e exigencianan di bon gobernacion cada biaha ta bira mas halto. Sigur den un comunidad di taya modera, e ora ey ta un reto grandi pa duna contenido na esaki na un manera transparente i di calidad.’, asina gobernador a bisa den su discurso. Refunjol a expresa su speransa cu e ‘Governor’s Chair’ lo aporta na futuro desaroyo –gubernamental- di Aruba. E ‘Governor’s Chair’ special aki a bira realidad den concordancia cu Minister di Husticia y Enseñansa y directiva di Universidad di Aruba. Pa un periodo di tres aña e lo keda financia pa Gabinete di Gobernador di Aruba. Actualmente ta den e proceso di apunta un profesor y ta spera di finalisa esaki riba termino cortico. E profesor durante e periodo, pa medio di investigacion, publicacionnan y educacion y dor di organisa lectura y simposionan, lo aporta na formacion di idea y discusion publico y academico riba futuro desaroyo di gobernacion. Esaki no solamente na Aruba, pero tambe den otro sistemanan di derecho chikito. Den su discurso Gobernador Refunjol a para keto na e nificacion pa Aruba di a obtene e status di pais den Reino y a trata e autoridad autonomo obteni riba terenonan importante di cuido di gobierno. ‘Cu obtencion di autoridad tambe ta bini responsabilidad. Sigur den un comunidad di taya modera, e ora ey ta un reto grandi pa duna contenido na esaki na un manera transparente i di calidad.’, asina Refunjol ta opina. Finalmente gobernador a expresa su speransa cu e ‘Governor’s Chair’ lo conduci na cu futuro gobernantenan, entre otro educa y forma na Universidad di Aruba, lo cosecha fruta di esaki.
Oranjestad, 9 di september 2011. Adhunto: discurso Gobernador Refunjol
Published on Sep 10, 2011
Published on Sep 10, 2011
Relato di prensa di e anuncio di Gobernador di Aruba di instala un Catedra di Gobernador cu e meta pa aporta na Bon Gobernacion. E profesor...


text:
Cu masha fanfaria, Parlamento a aproba ley di cacho. Hopi a kere cu e ley aki, lo no tin cacho mas riba caya y cu tur cacho mester ta cuida pa nan doño den nan propio cura di cas. Masha bunita, pero como cu Plataforma no por a ser ehecuta, a bira un free for all y awe nos ta mira cacho tur cos tur caminda.
Aki nos ta publica un grupo di cacho riba Eagle Beach cu ta un problema serio pa cu turismo. Kico pa haci? Traha ley pakico, si nos no ta prepara pa ehecuta net nada. E ta un berguenza serio!!!!


text:
ORANJESTAD – Un grupo di mas di 100 polis preocupa, miembro y no miembro di sindicato di polis SPA, ta exigi un reunion cu nan directiva. Pa medio di un comunicado manda pa e grupo aki diahuebs, nan ta reclama cu e declaracionnan recien haci (7 juli) pa tanto e presidente y vice presidente di e sindicato, no ta conta cu sosten di nan.
E CONTENIDO DI E DECLARACION
Problema cu e grupo tin, ta e contenido di e declaracion haci. E presidente y vice presidente ta declara aki cu miembronan y no miembro di e sindicato no tin confianza mas den mando policial ‘ especialmente alto comisario di polis Adolfo (Dolfi) Richardson. Segun e grupo preocupa, semper nan ta sostene nan sindicato, pero den e caso aki no. E declaracion lo a wordo haci ‘sin aprobacion di su miembronan’.
DECLARACION DI PRESIDENTE Y VICE PRESIDENTE
E portal aki recientemente a raporta riba e declaracionnan haci pa e presidente y vice presidente di e sindicato. Ey a mustra uc tin malcontento den cuerpo policial segun sindicato di polis SPA pa varios motibo. Un circulario tabata coriendo riba rednan social cu ta pidi cabes di mando policial y esaki ta pa varios motibo. Entre nan overtime, prohibicion di vacacion y falta di ekipo. Sindicato e tempo ey durante un entrevista cu Telearuba, a mustra cu nan ta rabia y cu nan no ta haya reunion cu Alto Mando. NoticiaCla.com a confirma e malcontento cu e presidente Edgar Maduro mas laat. Alto Mando, Dolfi Richardson a sigura e portal aki e momento ey cu e no ta altura di e kehonan aki, pero no kier a toca e tema mirando cu e cuerpo actualmente ta den luto. E no ta considera esaki etico. Sinembargo, ela duna algun clarificacion pa e portal aki.
PROBLEMA DEN CUERPO
Un di e critica cu e sindicato a menciona, ta e.o. cu mando policial lo ta exigiendo polisnan traha 16 hora pa dia. "Awa a pasa hariña!" presidente di SPA Edgar Maduro a declara na entre otro Telearuba. Segun Maduro, polisnan ta rabia, mando policial ta exigi nan traha dobbel shift, 16 hora sigui, esnan cu pidi vakantie no ta haya, no mag meld ziek, esnan cu no cumpli lo por hay'e confronta cu represaya! Segun e informacion, polisnan no ta dispuesto pa sigui wanta abuso di comisario y Alto Comisario y lo ta exigi su cabes.
ORANJESTAD - Un atraco arma a tuma lugar na un apartamento na Playa awe merdia. Segun vocero suplente di polis Liliana Rasmijn, tabata pa 11:57am na un apartamento na Beaujonstraar cu un atraco a tuma lugar. E cuidadano a tende hende bati na su porta y ora la habri esaki encuestion ta topa cu dos hende homber cu un arma di candela. Nan no tabata tin cara tapa y nan a papia spaño. Nan a bai cu dos cellular, $200, mas afl 400,- . Nan a huy na pia direcion pabao. Mas e cuidadano no por a wak door cu nan a sere den su apartament y no por a sali. E caso ta den man di atraco team . Slachtofferhulp tambe a presenta na e sitio pa duna asistencia na e cuidadano cu a keda den un susto. Ken cu por a wak algo jama tiplijn di polis 11141.
ORANJESTAD - Awe durante oranan di madruga Recherche di districto 1 a efectua un huiszoeking na un adres na Madiki. Na e adres 3 persona nacionalidad Venezolano (2 hende homber y 1 hende muhe) y ilegal a wordo deteni. Por bisa tambe 1 pistool y municion a wordo tuma den beslag. Pa mas detaye ariba e investigacion tuma contacto cu OM.
ORANJESTAD - Awe 7 januari 2018 pa mas o menos 8 am Central di Polis a yama Maritiem Polis cu un boto Venezolano mester a yega Boca Cathalina. Patruya Strand Polis tambe a bai e direccion ey. Na jegada di patruya, Strand enberdad ta topa un boto. Ta trata di e boto registration AQYM 2498 "Las Gemelas". Maritiem polis tambe a presenta na e sitio y a cuminsa cu nan investigacion. A resulta cu dia 4 januari 2018 e boto menciona a sali di Venezuela di porta "Tocopero" cu 2 persona na bordo pa bai pisca. Nan a bai pisca den besindario di penisula di Paraguana. Nan a haya problema cu motor y drief pasa Peninsula di Paraguana voorbij. Nan purba hasi señal cu nan cuchiu pa tera pero sin resultado. Nan a sigui drief bin direccion noord. Nan a keda drief 3 dia riba laman. Nan tawata tin awa so na bordo pero sin cuminda. Door cu nan a tira reda den awa di Venezuela nan tawata tin algun pisca na bordo y asina a cuminsa come pisca kuru. Stroming a hiba nan te trece nan algun miya pabao(west) di Aruba. Door cu nan a waak tera nan a keda purba start un motor y a logra tambe net pa trece nan sera di tera na altura di Boca Cathalina. Pa mas o menos 0600 am awe mainta nan a yega Boca Cathalina. Un di nan a bula na awa bai tera pa busca ayudo. Boto di polis BP 2 a bin terpl. Y a tuma e persona nan over y asina sleep nan boto direccion waf di Barcadera. Personal di immigracion a klaar in e persona nan. Via caminda nan official por a saca afo cu enberdad Venezuela a manda un aviso cu e 2 persona nan aki ta perdi riba laman. Mirando nan tawata cansa y sin come bon e ultimo dianan Rode Kruis a tuma nan over pa asina majan mainta nan traha riba nan boto pa nan por sigui bek direction Venezuela. Maritiem polis a juda nan cu spark plug y fuel pa nan boto. Asina pa nan por jega bek Venezuela sano y salvo.
ORANJESTAD - Control di trafico di e unidad di motor di polis durante y despues di fakkel a produci basta boet. Segun vocero di polis Lito Laclé a bisa NoticiaCla, un total di 32 boet a wordo repartí.2 invordering rijbewijs den aanhouding di rijden onder invloed, na cual un a supla 1035 ug/l ( esey ta den e grens di alcoholvergiftiging) . Boetnan nan ta varia di verlichting, inhalen, roodlicht, cellular, bescheidenen. Fotonan ta di archivo cortesia KPA.
ORANJESTAD - Durante y despues di Fakkel, tabatin 24 detencion. Segun vocero policial Lito Laclé ,Fakkel a cuminsa pa exactamente 8.10 pm y e last lap a drenta 2.15 am. Di e 24 detencion, 2 tawata pa core influencia di alcohol, 1 cu tawata wordo buska di Husticia. E resto mayoria tawatin di haber cu “Openbare Dronkenschap” of pa bringamento. Tawatin un total di más o menos 150 Polis ariba pia.
ORANJESTAD -Cuerpo Policial Aruba ta cla pa inicia un otro temporada di Aruba su carnaval. E aña aki carnaval 64 ta conta cu mas o menos 150 agente policial cu lo ta riba pia pa parada di flambeu diasabra awor dia 6 januari. Cu diferente unidadnan manera K9, Mobiele Eenheid, Cuerpo Especial Arubano, Motor Unit y polisnan uniforma cu lo forma parti di parada di diasabra awor.


text:
Aischal van der Linde a bin bek na su cuna Brazil Taekwondo Stichting.
Diamars atardi Aischal van der Linde a cuminsa duna training na e team di Train Hard Fight Smart di Brazil Taekwondo Stichting. E team ta preparando pa varios campeonato internacional y tin e meta pa trece medaya di oro Aruba.
E meta awor ta hopi mas halto cu na aña 2015, unda cu e medayanan tabata entre oro, silver y brons. E programa di training a sigui su caminda di snelweg y e intensidad a surpasa locual tabata e anticipacion. Entrenadornan mundialmente reconoci a bin duna un man y evalua e team y claramente por a mira progreso masha grandi mes den e team. Awor cu Aischal van der Linde a bin bek na su cuna Brazil Taekwondo Stichting e lo bay haci un impacto mas grandi ainda. Aischal van der Linde no ta un persona desconoci na Aruba y internacional y awor e ta bek den cas na Brazil Taekwondo Stichting. Brazil Taekwondo Stichting ta conta cu mas entrenadornan di rendimento halto, Hall of Famer, personal trainer y nutricionista. Cu tur e ingredientenan aki den Brazil Taekwondo Stichting, ta haci cu e team di Train Hard Fight Smart tin tur cos den un solo cas. Awor e team lo mester bay prueba esaki na e Costa Rica Open.


text:
Den e actual campaña electoral tin politiconan di oposicion cu ta sigui inventa cosnan pa trata di convence pueblo votador, cu nan no mester vota mas pa partido AVP.
Di tur forma politiconan ta trata di inventa un of otro argumento negativo, a trata di gana interes di nos hendenan y Parlamentario Melvin Tromp di fraccion di AVP, ta mustra cu e maniobranan aki nunca por tapa of sconde tur logra di Gobierno di AVP den ultimo 8 aña den desaroyo di nos pais.
“Tur caminda cu pueblo bay rond Aruba, ta mira e influencia di e vision cu partido AVP a presenta den su programanan di gobernacion, pa transforma y desaroya nos isla den e mihor forma posibel, creando un pais progresivo cu su plan di prosperidad comparti.
Tur caminda, e maneho di Gobierno di AVP a mishi cu bida di nos pueblo, den e forma mas positivo cu nos a yega di conoce desde introduccion di Status Aparte y ta un hecho cu ta dificil cualkier politico di oposicion convence pueblo pa no mira esakinan.
Den ultimo dianan nos por a scucha con un lider politico, cu a bandona nos organisacion politico, kende a dicidi di forma su propio partido politico p’asina e por bira yama su mes lider, ta papia disparatenan increibel, lubidando por completo unda el a wordo forma y ta kendenan a haci di su persona, e politico cu e kier a bira.
Un di e figuranan cultural y musical mas popular cu nos isla a yega di conoce, esta e gran cantante Cecil Grovel, den feliz memoria, a yega di traha un tumba cu a bira masha popular y conoci aki na Aruba y den Antias, cu ta pone nos corda riba un di su frasenan di e tumba aki, cu por describi e politico lider aki den e mihor forma posibel.
‘Bebe lechi y lubida di cua baca nan a chike’ t’e expresion aki, cu ta mustra cu tin hende ta lubida por completo di unda nan a bin y con nan a yega camindanan ta awe, sin cu nan tin berguensa di realisa cu ainda nan ta cargando e vision y formacion cu partido AVP a duna nan constantemente.
Ora cu scucha un propaganda politico di un lider cu ta bisa: “Pueblo ta harta di geel y berde” e ta lanta e pregunta ta con un politico asina por lubida di con e ta pretende awe cu e no sa di unda e ta bin y kendenan a forma su persona riba tereno politico y ta kendenan brinde e oportunidad pa yega asina ley.
E lider politico aki a bandona partido AVP despues cu e tabata miembro activo pa 27 aña di nos organisacion berde y practicamente ainda e no a cumpli un aña cu el a dicidi di lanta su propio partido.
Es mas, henter su campaña politico y su supuesto vision politico nobo, ta carga cu ideanan di e vision berde di partido AVP, caminda algun siman prome cu el a bandona nos partido, ainda tabata elogia nos lider Mike Eman, nos coleganan Minister Beny Sievinger y tabata brasa e hendenan aki pa mustra supuesto gradicimento p’e forma con nan a traha cu su persona.
Henter su campaña politico nobo, ta practicamente mesun sistema, mesun forma cu loke el a siña y mira den partido AVP, mustrando den forma cla na pueblo, cu para pafo di nos partido politico berde, ainda e ta sigui actua manera un politico berde di nos partido.
Ta ki argumento e lider aki por tin pa bisa pueblo despues cu el a forma parti 27 aña largo di AVP, cu pueblo ta harta di berde y cu su color blau awor t’esun cu pueblo tin cu sostene.
Pa mi mustra con bruha e vision nobo di e lider aki a bira, tin cu mustra riba un di su candidatonan riba su lista nobo, cu a emiti un comunicado di prensa siman cu a pasa, insistiendo cu mester bay drecha transporte publico den e barionan, caminda e nobato politico aki a lubida por completo, cu ta su lider t’esun cu a maneha e compania di transporte publico ultimo 8 añanan.
Na lugar di convence pueblo c’un vision nobo, manera cu e ta pretende, pero cual vision ta igual n’e vision cu el a wordo educa y forma den e organisacion politico di AVP, ta muestra cu su decision di bandona AVP, tabata un capricho politico di dje p’e por bira lider mas liher cu por.
Su formacion y guia cu el a ricibi den 27 aña como miembro di AVP, t’e motibo cu tur su vision cu e tin n’e momentonan aki, ta practicamente sali for di e mesun vision cu cual el a wordo educa den nos partido AVP,” Parlamentario Melvin Tromp a duna di conoce.


text:
Konsulta Nashonal Lei Penal i Abusu Seksual djasabra awor 15 di yüli
Bos di Hubentut i Universidat di Kòrsou ta invitá pueblo di Kòrsou pa ta presente Djasabra 15 di yüli na dos evento pa haña informashon, hasi pregunta i duna opinion tokante e kambio di lei ku a tuma lugá na aña 2011 pa krímennan di abusu seksual. Djasabra mainta 10.00-13.00 na UoC tin un konsulta na hulandes ku presentashon di 3 eksperto i despues un pènel pa hasi pregunta i duna opinion. Djasabra atardi 17.00-20.00 na plasa Brion pueblo tin e oportunidat úniko pa duna nan opinion i hasi pregunta na un pènel di eksperto riba tereno di lei i trabou sosial den komunidat. Tambe lo kolektá firma pa entregá na parlamentu pa kambia e lei aki.
Universidat di Kòrsou (UoC) ademas di duna enseñansa na nivel universitario pa hóbennan, tambe ta mira komo nan tarea pa eduká pueblo di Kòrsou i asina kontribuí na un diskushon basá riba argumentunan supstanshá. Pa e motibu aki UcO a uni forsa ku organisashonnan Bos di Hubentut/Aliansa i Fundashon Union ta nos Forsa, pa organisá un evento nashonal ku meta pa informá komunidat i tambe tende e opinion di komunidat tokante e lei en kuestion.
E diferente organisashonnan tras di e dos eventonan aki a tuma nota resientemente di un kaso di abusu seksual ku a hala atenshon di komunidat pa e kastigu abou ku e akusado a risibí. Huntu ku e kaso aki tin hopi mas kaso di abusu seksual pendiente i ta asumí ku tin hopi kaso deskonosí tambe. Na aña 2011 ya a entrega 17.000 firma na parlamentu di Kòrsou pa tene kuenta ku e kambio di lei aki i su konsekuensianan pero sin resultado.
Pa e motibu aki, e organisadónan ta urgí pueblo di Kòrsou pa bini i demostrá na grupo grandi ku pueblo ta malkontentu i ke mira kambio. Komunidat ta haña e oportunidat úniko pa bisa gobernantenan direktamente kiko pueblo ta pensa i ki tipo di kambio nos ke mira.


text: Riba djaluna 15 di mei un aksidente ku un bròmer a tuma lugá. E shofùr a pèrdè kontrol den un bògt i a kai. A konsekuensia di e kaida ela haña un kap i ku ambulans a transporte pa hospital pa tratamentu médiko. E dia siguiente, djamars 16 di mei, a drenta keho di ladronisia di un bateria di outo i un radio di outo for di un outo. E outo tabata stashoná den un garashi situá na Kaya Carmen. E ladronisia a tuma lugá entre djaluna 15 di mei, alrededor di 8 or di anochi i djamars 16 di mei, alrededor di 3 or di atardi. Mas lat riba e mesun dia sentral di polis a risibí notifikashon di kandela den un kas situá na Kaya Karanjito. A resultá ku un kas ku nan ta bai basha abou tabata na kandela. Brantwer a paga e kandela i no tabatin herido.


text:
BONN, Alemania- Kohl a dirigi Alemania pa 16 aña ( for di 1982 te cu 1998). E ta wordo mira como e autor di e reunificacion di West- Alemania y Oost Alemania, despues di e caida di e muraya di Berlin.
Hunto cu su aliado, e presidente Frances Francois Mitterand, e tabata responsabel pa e introduccion di e Euro.
Hefe di e Comision Europeo, Jean Claude Juncker a duna ordo pa tur bandera di Union Europeo bula halfstok.
E canciyer Aleman, Angela Merkel, un ex- protegee di Kohl, kende despues a pidi pa su renuncia despues di un escandalo di fondonan di campaña, a bisa cu morto di Kohl ta yen’e cu hopi tristesa.
“E esfuersonan di Helmut Kohl a trece dos di e logronan mas grandi den e historia politico Aleman, di e ultimo decadanan: e unificacion di Alemania y union di Europa”, Merkel a bisa. “Pa Helmut, e dos cosnan ey tabata inseparabel”.
Kohl a muri na su cas, den e estado Oeste di Rijnland- Palatinate.
E tabata lidera e Cristian Democratanan, y tabata e canciyer cu mas a keda den e cargo, den e siglo 20. Kohl tabata kere profundamente den un Europa uni, el a persuadi e Alemannan, pa renuncia na nan Marco Aleman stima, na fabor di un solo union monetario Europeo.
Na Inglatera, e ta wordo recorda pa su diferencianan over di Union Europeo cu ex- Prome Minister Britanico, Margareth Thatcher.
Na Francia, e ta e lider cu a tene man cu Mitterand den e memorial service di Verdun na 1984, recordando e di 70 aniversario di Prome Guerra Mundial.
Pero pa e Alemannan, e ta mas cu tur cos, e homber cu a reunifica un pais, dividi pa e podernan aliado despues di e di Dos Guerra Mundial, primintiendo e Alemania -Oost, comunista, miho porvenir den union cu e West cu ta mas rico.
Fuente: www.bbcworld.com


text:
Diabierna atardi un delegacion den e deporte di taekwondo a biaha pa Corsow, unda nan lo competi den e di shete edicion di e asina yama TK5 na nos isla ruman. Aruba lo competi cu un ekipo hubenil entrena pa e conocido atleta Olimpico Monica Pimentel cu ta ser asisti pa e hoben Jourde Klaber. Ambos lo guia e hobennan durante di nan respectivo combatenan na Corsow. Mester bisa cu e atletanan di Aruba a prepara nan mes debidamente pa e competencia di TK5 unda ta premira cu Aruba lo bini cu algun trofeo bek cas.
Den un combersacion cu Monica Pimentel e la conta nos cu e ekipo di Aruba ta bay bon prepara. E TK 5 ta un combate di 5 contra 5, mas largo e accion mas hopi e adrenalina. E ta algo hopi bon pa mira y ta diferente di un combate 1 contra 1. Den e team di Aruba tin dos atleta cu hopi experencia y varios competencia internacional riba nan nomber. Mas cu claro e otro atletanan cu ta complementa e ekipo tin hopi cualidad, cada uno tin esaki, esey ta hasi tambe cu sigur nan lo por duna un bon papel na Corsow. Pa Monica mes esaki ta un oportunidad unico pa guia e atletanan, algo cu den futuro e lo wak su mes ta hasi como un coach den e deprote di taekwondo. E ta contento di por a haya e oportunidad di intercambia su experencia commo un atleta Olimpico na e hobennan aki.
E ekipo hubenil cu ta consisti di 5 atleta cu hopi talento y cu lo representa Aruba na Corsow ta e atletanan Rasheed Lowe, Hakeem Lowe, Záhyon Klabér, Rouel Baarh y Nathan Fradl. Lotto di nan banda ta masha contento di aporta un bes mas na e organsacion di Stichting Brazil Taekwondo cu semper ta traha duro na bienestar di tur su atletanan. E organisacion deportivo ta masha activo durante anja unda riba un base regular nan ta organisa nan actividadnan manera carwash, benta di calendar, ect pa asina recauda fondo pa nan club. Tur e fondonan aki ta bay bek den nan atletanan.
Un danki sigur na Lotto, e Loteria di Aruba pa medio di Comision di Subsidio cu a subsidia e biahe di e delegacion di Taekwondo pa e 7 edicion di e TK5 na Corsow.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.


text:
Cu Sunrise Solar Park, pronto Aruba lo tin e parke solar di mas grandi riba nos isla y tambe den Caribe. Asina director di WEB Aruba, Luis Oduber a indica diamars ultimo durante e ceremonia di firmamento pa inicio di e proyecto aki hunto cu e compania Spaño ISOTRON. E proyecto
Day: May 23, 2017
Adaptacion di Serlimar den horario y rutanan residencial
En conexion cu Dia di Asuncion (Hemelvaart) gerencia di SERLIMAR ta avisa e publico en general di e siguiente adaptacionnan. Rutanan Residencial Mirando cu e dia oficial di fiesta lo ta riba un diahuebs esaki ta nifica rutanan residencial fiho di diahuebs y diabierna lo ser recogi un dia despues di e
Bon dia yen di alegria di Ruthy
Poniendo atencion na necesidad di comunidad POR a presenta ‘Plan di Accion’
Parlamentario Melvn Tromp (AVP): Ady Thijssen no por papia di bon gobernacion si el a sostene mal gobernacion
Mando Davelaar a fayece na Corsou
KENNY MONTERO TA UNI SU MES NA PARTIDO POR
Minister Dowers contento con e proceso di renobacion den KIA ta canando
Durante e bishita recien di Minister di Husticia Arthur Dowers na e Instituto Correccional (KIA), a pasa na e seccion di e instuto caminda e detenidonan ta wardando riba nan castigo, conoci como “Huis van Bewaring”. A conclui e renobacion di e huis van bewaring, faltando algun detaye ainda den e
Candidato nobo riba lista di POR: Kenny como agente policial ta para pa bida humano y derecho di nos animalnan
Parlamentario Jennifer Arends-Reyes (AVP): Scolnan na Aruba lo mester por keda habri pa ofrece actividadnan extracurricular
Parlamentario Jennifer Arends-Reyes ta bisa cu Aruba ta trahando sumamente duro rib’e introduccion di mas proyecto y posibilidad pa 'opvang' tanto pa mucha como hobennan. Nos sa cu e mayornan awendia tanto mama como tata ta mas participativo den e mundo di trabou y e discusion pa e necesidad pa reenforsa


text:
NEW YORK, Merca- E gruponan yihadista Estado Islamico (ISIS) y Al Quaida ta conserva un capacidad notabel di accion den e prome seis lunanan di 2017. Esaki ta a pesar di e presion militar internacional militar internacional contra di nan, segun un informe di expertonan di ONU.
A pesar di e presion na Irak y Siria, e grupo ISIS “ainda ta capas di manda fondonan na su militantenan p’afo di e zona di conflicto na Medio Oriente”, segun un texto cu tabata destina na e Conseho di Siguridad di ONU y cu tabata circula den e instalacionnan di e organsimo for di diahuebs.
Ta trata di mandamento di sumanan chikito di placa, cual ta haci esaki mas dificil pa detectanan. E forma di financiamento di ISIS no a cambia mucho, y ainda ta apoya e explotacion di petroleo y impuesto ariba e poblacion local, e documento di 24 pagina edita door di expertonan cu mester a supervisa e implementacion di varios resolucion y sancionnan contra di e gruponan aki.
“ISIS ainda tin e capacidad di motiva y ehecuta atakenan”, mas leu cu Medio Oriente. Y Europa ta un “region prioritario” pa e atakenan aki, segun e texto. E grupo aki kier establece den e region zuidwest Asiatico, manera nan a demostra den e reciente combatenan den zuid di Filipinas, mientras cu e cantidad di miembronan dispuesto na lucha contra di Irak y Siria ta sigui disminui.
Mas y mas menornan di edad lo ta bandonando e zonanan di conflicto na Medio Oriente, “Nan experienca, incluyendo e participacion den entrenamento y violencia extrema, como tambe nan radicalisacion, ta rekeri atencion y strategianan special, segun expertonan. “Resistencia cu ISIS a mustra na Mosul ta mustra cu su structura ainda no a wordo kibra full y cu e grupo ta sigui di ta un menasa militar.
Pa loke ta trata Al Qaeda, e grupo ta mantene un presencia importante den Africa Oriental y Occidental y den e Peninsula Arabe, specialmente na Yemen.
Fuente: https://www.afp.com/es/noticias


text:
Willemstad - Durante luna di desèmber nos por a mira un oumento di abandono i maltrato di animalnan aki na Kòrsou. Boluntarionan i Dierenasiel no tabata tin lugá mas pa akapará e kachónan ku pushinan ku a wòrdu bandoná riba kaya òf a bira víktima di abuso.
Un fenómeno ku tambe ku konstantemente nos ta mira ta Pet shòpnan ku bende kachónan di un manera inaseptabel den kouchinan ku apénas nan por kana i move i hasta den solo henter dia. Esaki ta algu ku mester wòrdu atendé dor di outoridatnan konserní mirando e pèrmitnan ku e Pet shòpnan aki tin.
Durante tratamentu di presupuesto di 2018 luna pasa mi a hasi un yamada dramátiko na Minister di Salubridat Públiko, Medio Ambiente i Naturalesa pa atendé ku e situashon aki di maltrato i Abandono di animal aki na Kòrsou i pa buska un solushon mas lihé ku ta posibel wardando e inisiativa di Lei pa Bienestar di Animal ku Frakshon di MAN a entrega dia 4 di òktober 2017.
Aktualmente tin mas di 1000 kachó i pushi ku boluntarionan ta wòrdu kuida i NO ta tin mas espasio pa mas. Mirando e situashon aki tambe mi a puntra Minister di GMN pa yuda fasilitá e mandamentu di e kachónan aki pa eksterior kaminda nan por haña Un Hogar i asina baha e preshon di e kantidat di kachó i pushinan ku ta wòrdu kuida pa boluntarionan.
Relashoná ku esaki Parlamentario pa Frakshon di MAN sra Giselle Mc William a hasi Minister di Salubridat Públiko, Medio Ambiente i Naturalesa e siguiente pregunta nan:
1. Kiko ta e plan pa atendé ku e problemátiko di abandono i abusu di nos animalnan!
2. Kon por fasilitá e mandamentu di nos animalnan pa eksterior?
3. Kon ya bai atendé ku e manera ku Pet shopnan ta atendé ku animalnan?


text:
Tanki Leendert: Diasabra den careda di 6’or di atardi, varios polis di Oranjestad a sali pa haci un entrada na un adres, caminda lo tin bendemento di droga ta tumando lugar. E polisnan a bay na un adres, cu ta keda un poco pariba di E Snack truck di Ruiz. ...Read More »
Riool sacando basta awa sushi ariba caminda
Indianenweg – Diasabra atardi polis a bay controla di unda e awa cu tin na e crusada di De La Sallestraat cu Indianenweg ta sali. Automobilistanan ya pa varios dia ta confrontando hopi awa ariba caminda. E awa tawata saca un holor desagradabel. A bin resulta cu e awa aki ...Read More »
Chauffeur ta dal palo di lus y ta baha cana bay
Tanki Flip – Diadomingo marduga algo pasa di 12’or polis a wordo notifica cu, un rato prome na Bubali un chauffeur a dal un palo di lus y a baha cana bay. Un impacto hopi duro, caminda un parti grandi a keda sin coriente. Areanan manera di Pos Abou, Hato ...Read More »
Problema di casi tur dia, chauffeur burachi
Palm Beach – Diasabra mey anochi polis a bay a patras di un night club na Palm Beach, caminda un incidente a tuma luga. Na yega a resulta cu un auto lo a dal un otro auto, pero e chauffeur tawata haci problema. Na yegada di polis patras di e ...Read More »
Polis ta topa cu auto horta y dos ladron den dje, ambos a keda deteni
Rotonde Las Americas – Diabierna anochi a drenta informacion cu ladronnan a horta un Ford Explorer for di un cas, esaki tawata na Felicidad. No mucho ora despues, autoridad a haya informacion, cu e auto horta a wordo señala parti pabou di e heki di Airport. Mes ora patruyanan a ...Read More »
Polis a topa cu homber sunu cu tawata grita den mondi
Miraflorweg – Diabierna anochi algo prome cu 9’or habitantenan ta scucha un homber ta grita den scuridad. Esaki a sosode den e pida mondi panort di Lucky Store, den Emanstraat. Un grito masha mahos mes. Polisnan cu a yega na e sitio mes ora a drenta e mondi, pa wak ...Read More »
Homber a bisa polis cu un grupo di hende lo kier a atrake
Driemasterstraat – Apollostraat – Diabierna anochi den careda di 8:45 polis a wordo informa cu un persona lo a wordo atraca, altura di Driemasterstraat cu Apollostraat. Na yegada nan a wordo manda e area caminda e incidente a tuma, cu ta un hanchi di tera. E homber cu e incidente ...Read More »
Hyundai Getz a dal contra palo di luz na Washington
Washington – Diahuebs anochi pa mas o menos 10:20 polis a bay altura di Conar, situa na Washington. Eynan un auto lo a dal contra un palo di luz y e chauffeur lo tawata herida. Na yegada polis ta topa cu un Hyundai Getz cu a dal contra un palo ...Read More »
Dama chauffeur ta dal palo di luz cu su auto y no ta warda pa polis
Saliña Cerca – Diahuebs marduga algo pasa di 3:30, polisnan ta bay Saliña Cerca pa un boksmento. Na yegada di polis nan ta topa cu un Audi Q5 pega contra un palo di luz. Na e sitio nos a compronde cu e auto aki lo a bay bira na su ...Read More »
Ilegal tawata bati na porta y grita cu e ta bay mata esnan paden
Dadelstraat – Diahuebs marduga den careda di 2:30 varios unidad di polis a bay Dadelstraat, caminda un mucha lo tawata grita cu nan ta bay matanan. Patruyanan na nan yegada a wordo splica cu e homber aki, den oranan di marduga a cuminsa bati masha duro mes na porta y ...Read More »
Chauffeur burachi, a causa boksmento na Paradera
Paradera – Diaranson anochi den careda di 7:45 polis di trafico a bay rotonde di Paradera pa un boksmento. Na yegada agentenan a constata cu un dama tawata sinti dolor y a pidi ambulance. E boksmento a sosode momento cu e auto Kia cu un chauffeur bou influencia ta dal ...Read More »
Ciclista iresponsabel deteni den area di hotzone
Palm Beach – Diaranson anochi den careda di 9:30 polis a bay area di Hotzone, pa algun ciclista cu core sin luz y no ta mantene su mes na regla di trafico. Polisnan a bay pa hala su atencion, pero e mucha homber aki lo a bira fresco cu e ...Read More »
Polis a atende cu chauffeur di Toyota pick up
Mauvestraat – Diaranson mainta patruya di San Nicolas ta topa cu e pick up color cora aki. Ta trata di un Toyota cu aparentemente lo a hit and run na Playa, Van Leeuwenhoekstraat. E auto tawata mal staciona den un hanchi na San Nicolas, polis a atende cu e chauffeur.Read More »
Varios persona herida, despues di accidente entre un Prado y Bus
Caya Punta Brabo – Diamars atardi algo pasa di 5:30 informacion a drenta di un accidente, na e crusada patras di Alhambra. Informacion adicional a bisa cu ta trata entre un bus y un Prado y cu tin hende herida. Na yegada di polis nan ta constata cu tin tres ...Read More »
Chollernan a kibra glas y bay cu laptop
Avenida Alo Tromp – Diamars mainta pa mas o menos 6’or, polis a bay un negoshi situa den e caya aki. Na yegada nan ta compronde cu den e negoshi aki yama O4IA, adictonan a destrui parti di e glas y a hinka man bay cu un laptop. Aparentemente un ...Read More »
Homber burachi marduga dilanti Misa Santa Anna
Noord – Diamars marduga 3:50 polis a bay dilanti misa na Noord, na e bus halte. Eynan lo tin un persona bastante bebi sinta. Na yegada di polis nan ta topa cu un cabayero conoci di nan, esta cu no ta prome biaha. Semper ora e ta burachi, polis ta ...Read More »
Dama turista, super fastioso na Riu Palace
Palm Beach – Diamars marduga polis ta bay Riu Palace pa un dama turista bou influencia. Na nan yegada nan a papia cu e dama y a bise pa e bay su camber pa sosega. Y e agentenan a continua nan patruya. Algo prome cu 2’or, nan ta wordo notifica ...Read More »
Homber ta haya ataca di curason na stuur
De La Sallestraat – Dialuna mainta algo pasa di 5:30 informacion a drenta cu tin un auto pega contra un palo di luz. Esaki tawata poco mas pabou di Imelda Kleuterschool, situa den De La Sallestraat. Segun e persona cu a wak e auto, a bisa tambe cu a chauffeur ...Read More »
Chauffeur bou influencia ta pega soño tras di stuur na Pos Abou, causando un accidente
Pos Abou – Dialuna marduga den careda di 2:45, polis ta bay Pos Abou pa un auto cu lo dal un palo di luz. E momento ey a papia tambe di persona herida Na e sitio polis ta wordo bisa cu e chauffeur di e Hyundai Getz, lo a pega ...Read More »
Dos atracador arma, a drenta un cas na San Nicolas
Lodewijk Van Nassaustraat – Diadomingo anochi den careda di 9:45, patruya di San Nicolas ta bay Lodewijk Van Nassaustraat, caminda un atraco arma a caba di tuma luga. Na yegada agentenan ta papia cu e habitante y e ta contanan cu ta trata di dos homber jong. Nan lo a ...Read More »


text:
Alumnonan di Tiger Taekwondo a haci entrega di un bunita plakaat na Lotto pa Deporte
Recientemente e conocido scol di taekwondo na Aruba esta Tiger Taekwondo a bishita St. Fundacion Lotto pa Deporte y su presidente sr. Di Stefano Wernet RA. E scol di taekwondo maneha pa sr. Teofilo Rodriguez ta un di esnan mas popular na Aruba. Luna pasa e scol a celebra nan di 18 edicion di e Tiger Taekwondo Open International Championship cu a conta cu un participacion di 280 atleta di diferente pais manera Colombia, Surinam, Venezuela, Republica Dominicana, Merca, Panama, Argentina, Sur Korea, Boneiro, Corsow, Boneiro, Costa Rico y Puerto Rico. Director Teo Rodriguez ta contento cu e obhetivo aki cual ta un soño pe y su organisacion y a gradici entre otro Lotto pa Deporte cu a kere den e evento aki. Pa e motibo aki tambe sr. Rodriguez den nomber di e alumnonan y directiva completo di Tiger Taekwondo a haci entrega di un bunita plakaat na presidente di St. Fundacion Lotto pa Deporte, sr. Di Stefano Wernet RA esaki como muestra di aprecio pa nan contribucion duna na e di 18 edicion di e Tiger Taekwondo Open International Championship.
Actualmente Tiger Taekwondo ta opera den su localidad nobo na Centro di Bario Piedra Plat. Mester bisa cu algun atleta hopi popular a y te ainda ta entrena bou di sr. Teo Rodriguez. Asina nos por a mira e rumannan Chiara y Sophia Petrocchi, e atleta Olimpico Monica Pimentel, e atleta Panamericano John Jairo Maduro y sin lubida e prospecto Angelo Rodriguez cu ta e propio yiu di Teo Rodriguez.
Den nomber di di directiva Lotto pa Deporte, sr. Di Stefano Wernet RA a desea Sr. Teofilo Rodriguez y su alumnonan di Tiger Taekwondo tur clase di exito cu e deporte di taekwondo. Lotto bou liderasgo di nos Ministro di Deporte Dr. Alex Schwengle ta sigi aporta grandemente na deporte di Aruba.
Lotto, e Loteria Nacional di Aruba ta sigi cambia bida di nos atleta nan den tur ramo di deporte!


text:
Indira Skincare ta join Comprondiendo Bida pa juda bo kita cansancio di Carnaval cu 10% di descuento! Ta dushi ora bo caba di cana, baila y gosa Carnaval pa tuma un dushi masashi cu ta juda bo relaha pa cuminsa e siman di trabou fit fit atrobe. Special pa hasi esaki posibel Indira Skincare ta join Comprondiendo Bida pa ofrece bo un dushi masashi cu ta relaha bo di cabes te pia. Pasobra Carnaval ta laga ful bo curpa bon cansa!
E special aki ta conta pa dialuna despues di Carnaval Grandi. Pero si bo no por bin riba dialuna, bo por jama pa book e pa un otro dia den siman.
Jama pa Book 584 6263 of 593 4821. Indira Skincare ta situa na Savaneta 91, net pariba di Winter Garden Supermarket. Y corda bisa cu bo a haja sa via Comprondiendo Bida pa haja bo 10%!
Stima bo curpa na un forma positivo… dun’e un dushi masashi!


text:
WILLEMSTAD – Di 21 pa 25 di febrüari 2017 ta tumando lugar e di 15 conferencia di OCT- EU na Aruba.
OCT – EU t’e asociacion di cua pais y teritorionan den otro parti di mundo y paisnan di Union Europeo ta forma parti.
Tópiconan cu lo trata durante di e conferencia ta: Energia renobabel, con lo bay atendé cu riesgonan di cambio di clima global y relacionnan entre e paisnan despues di salida di Inglatera for di Union Europeo.
Durante e conferencia lo tin tambe reunionnan entre e Promé Ministernan di e paisnan miembro hunto cu representantenan oficial di nan respectivo Gobièrno.
N’e conferencia ta participando e.o. Premier di Aruba, sr. Mike Eman, Premier di St. Maarten, sr. Marlin, Premier Minister di Còrsou sr. Hensley Koeiman y Minister Ronald Plasterk di Hulanda.
Minister Presidènte Koeiman den oranan di mèrdia a tene un discurso.
Riba e foto nos por mira Minister Koeiman hunto cu Minister Presidènte Mike Eman y William Marlin, Prome Minister di St. Maarten.
Minister Presidènt Koeiman a bolbe Còrsou diamars anochi mes pa cumpli cu demas obligacionnan aki na Còrsou.
Delegacion di Còrsou banda di Promé Minister y Minister Plenipotenciario na Hulanda, sra. Eunice Eisden a consistí tambe di: Sra. Ann Philipps, Directora di Gabinete di Minister Plenipotenciario na Hulanda, sra. Judric Pietersz – consehero di Minister pa Asunto General, sra. Vanessa Dijsseldonk, experto na Departamento di Relacion Exterior, sr. Irving Moeniralam consehero pa asunto político, y sr. Kenneth de Haseth, Hefe di Protocòl.


text:
Departamento di Aduana ta continuamento inovando p’asina mehora servicionan na su clientenan. P’e motibo aki entrante awe 1 di februari Departamento di Aduana lo scan un parti di e containernan na haf di Barcadera.
E containernan cu lo pasa e control via di e containerscan lo wordo selecta dor di Departamento di Aduana.
Den caso cu e containerscanner encontra niun iregularidad, e cliente lo por bay cu su container n’e destino p’e wordo descarga sin tin necesidad di un control fisico. Esaki ta nifica cu e proceso pa saca container lo cana hopi mas liher p’e clientenan y comercio.
Demas actividadnan riba haf lo no wordo stroba dor di e proceso di scan containers.
Clientenan lo wordo notifica na tempo na momento cu Aduana selecta nan container pa pasa dor di e containerscan.
Departamento di Aduana ta pidi tur cliente y en especial truckdrivers/haulers pa coopera cu e proceso di containerscan cu lo inicia awe dia 1 di februari.


text:
Air Transat a inougurá buelo for di Toronto pa Kòrsou
WILLEMSTAD- 20 di desèmber 2015 – Entrante 20 di desèmber, Air Transat a kuminsá ku buelo 1 biaha pa siman riba djadumingu entre Toronto, Canada i Kòrsou. Na yegada di e promé buelo e piloto i crew a keda risibí pa Chief Operations Officer di Curaçao Airport Partners (CAP), sr. Tobias Markert, Direktor Interino di Curaçao Tourist Board (CTB), sr. Hugo Clarinda i Presidente i CEO di CHATA, sra. Liza Dindial.
E ruta nobo lo ser efektuá riba djadumingu konforme e siguiente skema:
E buelonan lo ta riba tur djadumingu te ku 3 di aprel 2016. Air Transat lo usa un Boeing 737-800 ku un kapasidat di 189 stul. CTB, CAP i CHATA ta deseá Air Transat tur kos bon!